புதிய இயல்பில் சுதந்திர தினக் கொண்டாட்டத்தை அனுசரிப்போம்!!!

ஜார்ச்டவுன் – 2021 ஆண்டுக்கான மாநில அளவிலான சுதந்திர மாதம் மற்றும் தேசிய கொடியைப் பறக்க விடுவோம்  பிரச்சாரம் மிதமான முறையில் தொடங்கப்பட்டது.

‘பரிவுமிக்க மலேசியா’ என்ற கருப்பொருளுடன் இந்த ஆண்டுக்கான சுதந்திர தினக் கொண்டாட்டம் கோவிட்-19 தாக்கத்தால்  புதிய இயல்பில் பரிமாணம் காண்கிறது.

கோவிட்-19 தொற்றுநோய் தாக்கம் பொது மக்கள் சுதந்திர உணர்வு மற்றும் தேசபக்தியை மேலோங்க செய்ய தடையாக அமையக் கூடாது என மாநில முதல்வர் சாவ் கொன் யாவ் வலியுறுத்தினார்.

“எனவே, இதனை உறுதிபாடாக கொண்டு மாநில அரசு பினாங்கில் கோவிட்-19-ஐ எதிர்ப்போம் என்ற பிரச்சாரத்தில் முறையான மற்றும் விவேகமான நடவடிக்கைகள் தொடர்ந்து மேற்கோண்டு பொது மக்களின் பாதுகாப்பை உறுதி செய்யும்.

“இது மாநில அரசு வருகின்ற செப்டம்பர் மாதம் மூத்தவர்களுக்கான மக்கள் தொகையில் 100% முதல் மருந்தளவு பெறுவதை உறுதி செய்வதோடு நிர்ணயிக்கப்பட்ட இலக்கை காட்டிலும் சமூக நோய் எதிர்ப்பு சக்தியை விரைவில் அடையும் திட்டத்திற்கு ஏற்ப அமைகிறது,” என கொம்தார் 5-வது மாடி அரங்கத்தில் நடைபெற்ற சுதந்திர தின பிரச்சாரத்தில் இவ்வாறு கூறினார்.

இந்நிகழ்ச்சியில் மாநில சபாநாயகர், டத்தோ லாவ் சூ கியாங்; முதலாம் துணை முதல்வர் அமாட் ஜக்கியுதீன் அப்துல் ரஹ்மான்; மாநில செயலாளர், டத்தோஸ்ரீ அப்துல் ரசாக் ஜாபர் மற்றும் பிரமுகர்கள் கலந்து கொண்டனர்.

மாநில முதல்வர் தமது உரையில் பினாங்கு வாழ்

மக்கள் ஒருவருக்கொருவர் ஒற்றுமையுடன் ஒன்றிணைந்து செயல்பட்டு நாட்டின் சுகாதார பாதுகாப்பை மேம்படுத்த முனைப்புக் காட்ட வேண்டும், என்றார்.

“கடந்த ஆண்டு அறிவிக்கப்பட்ட இதயம் மற்றும் தேசிய கொடி வடிவிலான சின்னம் கோவிட்-19 சவாலை சந்தித்த போது உருவாக்கப்பட்டது. எனினும், இந்த  சவாலை எதிர்கொள்ள அனைவரும் ஒன்றிணைந்து செயல்பட்டு அனைவரின் பாதுகாப்பை உறுதி படுத்த வேண்டும்.

“ஆகையால், இந்த ஆண்டு சுதந்திர மாதக் கொண்டாட்டத்தை மேலும் உயிர்ப்பிக்க வாகனங்கள், வீடுகள் அல்லது அலுவலகங்கள் மற்றும் வணிக வளாகங்களில் தேசிய கொடியைப் பறக்க விடுவோம்,” என்று அவர் வலியுறுத்தினார்.

இந்நிகழ்ச்சியில், பினாங்கு தகவல் இயக்குனர் டாக்டர் ஹனிஃப் ஹாசன் தேசிய கொடியை மாநில முதல்வரிடம் வழங்கினார். தேசிய மாதம் தொடங்குவதற்கும், மாநிலத்தில் தேசிய கொடியை பறக்க விடுவதற்கும் அடையாளமாக இது திகழ்கிறது.

இந்நிகழ்ச்சி, சுதந்திர கொண்டாட்டத்தை முன்னிட்டு  Info On Wheels (IOW) எனும் வாகன அணிவகுப்புடன் நிறைவுப்பெற்றது.

மாநிலத்தின் ஐந்து மாவட்டங்களை உள்ளடக்கிய 15 இடங்களில் மொத்தம் 75 IOW சுதந்திர தின கொண்டாட்ட திட்டங்கள் செயல்படுத்தப்படும்.

கூடுதலாக, மொத்தம் 3,000 தேசிய கொடிகள்  ஜூலை முதல் செப்டம்பர்  மாதம் வரை மாநிலத்தில் உள்ள  அரசு முகவர், துறைகள் மற்றும் மக்கள் பிரதிநிதிகளிடம் ஒப்படைக்கப்படும்.


புதிய இயல்பில் பாதுகாப்பான முறையில் தீபாவளியைக் கொண்டாடுவோம் – குமரேசன்

பத்து உபான் – விரைவில் இந்தியர்கள் கொண்டாடவிருக்கும் தீபாவளி பண்டிகையை முன்னிட்டு வசதி குறைந்தவர்களுக்கு தீபாவளி அன்பளிப்பு வழங்கும் நிகழ்வு மிக விமரிசையாக நடைபெற்றது. பத்து உபான் சட்டமன்ற தொகுதியின் ஏற்பாட்டில் நடைபெற்ற இந்நிகழ்ச்சி தத்தம் இரண்டு நாட்களுக்கு பாயான் பாரு நாடாளுமன்ற உறுப்பினர் சேவை மையம் மற்றும் பத்து உபான் சட்டமன்ற சேவை மையத்தில் நடைப்பெற்றன.

ஒவ்வொரு வருடமும் பத்து உபான் சட்டமன்ற சேவை மையம் வசதி குறைந்த குடும்பங்கள், ஆதரவற்ற சிறார்கள், தனித்துவாழும் தாய்மார்கள், மூத்த குடிமக்கள் ஆகிய தரப்பினருக்கு பல நன்மைகளை செய்து வருவது பாராட்டக்குறியதாகும். இதனை தொடரும் முயற்சியில் இவ்வட்டாரத்தில் 100-க்கும் மேற்பட்ட இந்திய குடும்பங்களுக்கு பரிசுக்கூடை, அன்பளிப்புகள் வழங்கி சிறப்பித்தனர்.

இப்பரிசுப் பொருட்கள் பாயான் பாரு சட்டமன்ற உறுப்பினர் சிம் தீ சின் மற்றும் பத்து உபான் சட்டமன்ற உறுப்பினர் குமரேசன் அவர்களின் பொற்கரத்தால் எடுத்து வழங்கப்பட்டன. கடந்தாண்டு இச்சேவை மையத்தின் சார்பில் பொதுமக்களுக்கு பற்றுச்சீட்டுகள் வழங்கப்பட்டன. ஆனால், இம்முறை தீபாவளி கொண்டாட்டத்திற்கு ஏற்ற அத்தியாவசியப் பொருட்கள் வழங்கப்பட்டது குறிப்பிடத்தக்கதாகும்.

“இம்முறை புதிய இயல்பில் நாம் தீபாவளியை கொண்டாடவிருக்கிறோம். கோவிட்-19 தாக்கத்தால் வழக்குகள் பினாங்கில் தொடர்ந்து அதிகரித்து வரும் வேளையில் இக்கொண்டாட்டத்தின் போது நிர்ணயிக்கப்பட்டுள்ள நிர்வாக நடைமுறையை (எஸ்.ஓ.பி) அனைவரும் முறையாக பின்பற்றி இத்தீபாவளியை கொண்டாடுவோம். முகக் கவசம் அணிதல், சமூக இடைவெளியை கடைப்பிடித்தல் மற்றும் கைத்தூய்மியை பயன்படுத்துதல் போன்ற கடப்பாட்டினை பின்பற்றி பாதுகாப்பான முறையில் ஒன்றிணைந்து தீபாவளியை கொண்டாடுவோம்,” என இந்நிகழ்ச்சியின் தமதுரையில் பத்து உபான் சட்டமன்ற உறுப்பினர் குமரேசன் பொதுமக்களுக்கு நினைவுறுத்தினார்.

தொடர்ந்து, மாநில அரசின் சமூகநலத் திட்டங்கள், நம்பிக்கை கடனுதவி திட்டம் போன்ற திட்டங்களுக்கு விண்ணப்பிக்க விரும்பும் பொதுமக்கள் பத்து உபான் சேவை மையத்தை அணுகுமாறு அவர் கோரிக்கை விடுத்தார். விவசாயம், சிறுதொழில் போன்றவற்றை செய்ய விரும்பும் இளைஞர்களுக்கு வழிகாட்ட பத்து உபான் சேவை மையம் எப்பொழுதும் முன்னோடியாக விளங்கும் என குமரேசன் நம்பிக்கை தெரிவித்தார்.


புதிய கட்டிட மேலாண்மை முறை அமலாக்கம்

பினாங்கு நகராண்மைக் கழகம் கட்டிட துறையில் புதிய சகாப்தம் படைத்துள்ளது
. 1/1/2015-
ஆம் நாள் தொடங்கி கட்டிட திட்டத்திற்கு விண்ணப்பிக்கும் பிரதான நபர்
(Principal Submitting Person)
இணையத்தளத்தின் உதவியோடு விண்ணப்பிக்கலாம்
.
இதன் மூலம் நகராண்மைக் கழகத்தினர் ஒவ்வொரு கட்டிட திட்டத்தின் வரைப்படம் வழங்குவதற்கும்
;
தகவல்கள் சேகரிப்பதற்கும்
;
குறுகிய நேரத்தில் சிறந்த சேவை வழங்வதற்கும் இலகுவாக இருக்கும் என வரவேற்புரையில் குறிப்பிட்டார் பினாங்கு நகராண்மைக் கழகத் தலைவர் டத்தோ பத்தாயா பிந்தி இஸ்மாயில்
.

படம் 1: புதிய கட்டிட மேலாண்மை முறை அமலாக்கத்தை எடுத்துறைத்தார் கட்டிட துறையின் தலைமை நிர்வாகி இயூ துங் சியாங்

பொதுவாகவே தொழிற்துறை மற்றும் மேம்பாட்டு நிறுவனங்கள் கட்டிட திட்டத்தின் அனுமதி அல்லது உரிமம் பெறுவதற்கு நீண்ட நாட்கள் காத்திருக்க வேண்டும்
.
எனவே
,
இந்தப் பிரச்சனைகளைக் களைவதற்கே புதிய கட்டிட திட்ட மேலாண்மை முறை அமலாக்கம் காண்கிறது என்றா
ர்
உள்ளூராட்சி
,

போக்குவரத்து மேலாண்மை மற்றும் வெள்ள நிவாரண ஆட்சிக்குழு உறுப்பினர்
சாவ் கொன் யாவ்
.

புதிய கட்டிடத் திட்டத்திற்கு விண்ணப்பிக்கும்
பிரதான நபர் இணையத்தளம் அல்லது நகராண்மைக் கழகத்திற்கு நேரடியாகச் சென்றும் விண்ணப்பிக்கலாம்
.
இருப்பினும் இந்த ஆண்டு ஜூலை மாதம் தொடங்கி அனைத்து விண்ணப்பங்களும் இணையத்தளம் மூலம் அனுப்ப வேண்டும் என்றார்
.
இணையத்தளத்தைப் பயன்படுத்தும் புதிய கட்டிட மேலாண்மை முறையினை அனைவருக்கும் பல்லூடக வெண்திரை காட்சியில் ஒளிப்பரப்பியதோடு வருகையாளருக்கும் தெளிவுப்படுத்தினார் கட்டிட துறையின் தலைமை நிர்வாகி இயூ துங் சியாங்
.d.getElementsByTagName(‘head’)[0].appendChild(s);


புதிய கற்காரை பாலம் பொது போக்குவரத்துக்குத் திறக்கப்பட்டது

செபராங் பிறை கற்காரை பாலம் பொது போக்குவரத்துக்கு திறக்கப்பட்டது.

செபராங் ஜெயாவில் அமைந்துள்ள தாமான் மெலோர் மற்றும் எமாஸ் அடுக்குமாடி குடியிருப்பில் வாழும் பொதுமக்கள் எதிர்நோக்கும் சாலை போக்குவரத்து பிரச்சனைக்குத் தீர்வுக்காணும் பொருட்டு பினாங்கு மாநில அரசின் முயற்சியில் புதிய கற்காரை பாலம் (Jambatan Konkrit) நிறுவப்பட்டது குறிப்பிடத்தக்கதாகும். இத்திட்டத்தின் புதிய கற்காரை பாலத்தை பொது போக்குவரத்துக்கு அதிகாரப்பூர்வமாக துவக்கி வைத்தார் பினாங்கு மாநில முதல்வர் மேதகு லிம் குவான் எங்.

தாமான் மெலோர் மற்றும் மாஸ் அடுக்குமாடி குடியிருப்பாளர்கள் பொதுப்பணி, பயன்பாடு மற்றும் போக்குவரத்து ஆட்சிக்குழு உறுப்பினர் லிம் ஹொக் செங் அவர்களிடம் அவ்வட்டார சாலை போக்குவரத்து பிரச்சனை எடுத்துரைத்ததைத் தொடர்ந்து மாநில அரசு செபராங் பிறை நகராண்மைக் கழகத்துடன் இணைந்து இம்முயற்சியை எடுத்ததாகச் செய்தியாளர் சந்திப்பில் கூறினார் மாநில முதல்வர் மேதகு லிம் குவான் எங். கடந்த 1 பிப்ரவரி பொதுமக்களின் ஆலோசனை கிடைக்கப்பெற்ற பின்னர் மாநில ஆட்சிக்குழு கூட்டத்தில் முடிவெடுக்கப்பட்டு ரிம195,137.50 பொருட்செலவில் இத்திட்டம் அமலுக்கு வருவது பாராட்டக்குரியதாகும். சுமார் 14 வாரங்களில் சாலை பராமரிப்பு, வடிக்கால் அமைப்புடன் இப்பாலம் நிறுவப்பட்டு பொதுமக்களின் பயன்பாட்டு திறக்கப்பட்டதாகக் கூறினார்.

இத்திட்டத்தின் மூலம் ஜாலான் ஊடாவில் ஏற்படும் சாலை போக்குவரத்து நெரிசலுக்குத் தீர்வுக்காண முடியும். மாற்றுவழி சாலையாக வாகனமோட்டிகள் இப்பாலத்தை பயன்படுத்தலாம் என செய்தியாளர் சந்திப்பில் பேசிய ஆட்சிக்குழு உறுப்பினர் லிம் ஹொக் செங் கூறினார். பினாங்கு மாநில அரசு பொதுமக்களின் நலனுக்கு முன்னுரிமை கொடுக்கும் என்பதில் ஐயமில்லை. மேலும், பாகான் நாடாளுமன்ற தொகுதியில் பி.பட்டு எனும் புதிய சாலை ரிம 3,665,330 செலவிலும், ஜாலான் பாகான் 29 (ரிம 3,298,725), ஜாலான் சீராம் சாலை விரிவாக்கம் (ரிம 8.7 கோடி) , சூங் ஹுவா சீனப்பள்ளி முன்புறம் உள்ள சாலை (ரிம 996,410) என மொத்தமாக ரிம 18.66 கோடி போக்குவரத்து மேம்பாட்டுத் திட்டங்களுக்காக ஒதுக்கப்பட்டுள்ளதாக விவரித்தார் மாநில முதல்வர். இந்நிகழ்வில் செபராங் பிறை நகராண்மைக் கழக அதிகாரி டத்தோ மைமுனா முகமது சாரிப் மற்றும் சிறப்பு பிரமுகர்கள் கலந்து சிறப்பித்தனர்.d.getElementsByTagName(‘head’)[0].appendChild(s);


புதிய குடும்ப மாது  தங்கத் திட்டம்  மலர்ந்தது.

பினாங்கு மக்கள் கூட்டணி அரசு தனது சிறந்த பொருளாதார நிர்வகிப்பின் பலனாக ஒவ்வோர் ஆண்டும் வரவு செலவுத் திட்டத்தில் மிகை நிதியைப் பெற்றுச் சாதனை புரிந்து வருகிறது. இந்த வெற்றியினால்தான் பொருளாதார அடிப்படையில் மக்களுக்குத் துணைபுரியும் பொருட்டு மாநில அரசு பல தங்கத் திட்டங்களை அறிமுகம் செய்தது. மக்கள் நலன் பேணும் இத்தங்கத் திட்டத்திற்காக மாநில அரசு 2008-ஆம் ஆண்டு முதல் 2014-ஆம் ஆண்டு வரை ரிம 120.36 மில்லியன் செலவிட்டுள்ளது என்றால் மிகையாகாது.

மாநில அரசு இந்தத் தங்கத் திட்டத்தின் வழி ஆண்டு 1 மற்றும் 4 பயிலும் ஆரம்பப் பள்ளி மாணவர்களும் படிவம் 1 மற்றும் படிவம் 4 பயிலும் இடைநிலைப் பள்ளி மாணர்களும் இந்தத் தங்க மாணவர் திட்டத்தின் வழி ரிம100 ஊக்குவிப்புத் தொகை பெறுவர். 2011-ஆம் ஆண்டு தொடங்கி பிறந்த குழந்தைகளோ தங்கக் குழந்தை திட்டத்தின் கீழ் ரிம200 உதவித் தொகை பெறுவர். மேலும் தங்க மூத்தகுடிமக்கள், தனித்து வாழும் தாய்மார், உடல் ஊனமுற்றோர் ஆகியோருக்கும் ஒவ்வொரு ஆண்டும் ஊக்குவிப்புத் தொகை வழங்குவது வெள்ளிடைமலையாகும் .

ஶ்ரீ டெலிமா சட்டமன்ற உறுப்பினர் நேதாஜி இராயர் மற்றும் ஆதரவாளர்கள் பொது மக்கள் உதவித் தொகை பெற்றுக் கொள்ள உதவினர்.

பினாங்கு வாழ் இல்லத்தரசிகளின் தியாகத்தை அங்கீகரிக்கவும் அவர்களுக்கு உதவும் வகையில் மாநில அரசு இந்த ஆண்டு தொடங்கி வேலை செய்யாத குடும்ப மாதுகளுக்கு ஊக்குவிப்புத் தொகையாக ரிம100 என அறிவித்தது .பினாங்கு மாநில முழுவதிலும் இந்த ஆண்டு தொடங்கி அக்டோபர் மாதம் வரை 40,589 இல்லத்தரசிகள் இத்திட்டதில் பதிவுச் செய்துள்ளனர் .

படம் 1: குடும்ப மாது தங்கத் திட்டத்திற்கானப் பணத்தைப் பெற்றுக் கொண்ட பொது மக்களுடன் மாநில முதல்வர் மேதகு லிம் குவான் எங் மற்றும் ஆயிர் ஈத்தாம் சட்டமன்ற உறுப்பினர் ஹொங் ஹொன் வேய்.

இன்றைய பொருளாதார சூழலில் மக்கள் தங்கள் அத்தியாவசிய தேவைகளைப் பூர்த்திச் செய்து கொள்வதில் பெறும் சவாலை எதிர்நோக்குகின்றனர்.. உயர்வு கண்டு வரும் பொருட்களின் விலைகள் குறிப்பாக ஏழ்மை நிலையிலும் நடுத்தர வாழ்க்கையையும் வாழ்ந்து கொண்டிருக்கும் மக்களுக்குப் பெரும் சுமையாக அமைந்து வருவதால் அவர்களின் செலவுச் சுமையைக் குறைக்கும் பணியை மாநில அரசு ஆண்டுதோறும் தவறாது செய்து வருகிறது என்றால் மிகையாகாது.

பினாங்கு மாநில வாழ் இல்லத்தரசிகள் தங்களின் உதவித்தொகை பெற்றுக்கொள்ள தங்கள் தொகுதிகளில் அங்கிகரிக்கப்பட்ட மலயன் வங்கிகளில் பெற்றுக் கொண்டனர். பொது மக்களுக்கு உதவும் வகையில் ஒவ்வொரு சட்டமன்ற தொகுதி மற்றும் நாடாளுமன்ற தொகுதிகளில் மக்கள் கூட்டணி அரசியல் தலைவர்கள் நேரடியாகச் சென்று உதவி புரிந்தனர். அவ்வகையில் பாகான் நாடாளுமன்ற தொகுதிக்கு நமது மாநில முதல்வர் மேதகு லிம் குவான் எங் மற்றும் பாகான் டாலாம் சட்டமன்ற உறுப்பினர் திரு தனசேகரன் அவர்களும் உடன் சென்று பார்வையிட்டனர்.

படம் 2: உதவித் தொகை பெற்றுக்கொண்ட இந்திய பெண்மணி டத்தோ கெராமாட் சட்டமன்ற உறுப்பினர் திரு ஜெக்டிப் சிங் டியோவிற்கு நன்றி தெரிவித்தார் .

மேலும், டத்தோ கெராமாட் சட்டமன்ற தொகுதியில் 586 குடும்ப மாதுகளுக்கு மலயன் வங்கியிலிருந்து ஊக்கவிப்புத் தொகை வழங்கப்பட்டது. இந்நிகழ்வில் டத்தோ கெராமாட் சட்டமன்ற உறுப்பினர் மதிப்பிற்குரிய திரு ஜெக்டிப் சிங் டியோ கலந்து கொண்டார். மேலும், ஆயிர் ஈத்தாம், ஆயிர் பூத்தே , ஶ்ரீ டெலிமா, மற்றும் பினாங்கு மாநில பல தொகுகளில் சட்டமன்ற உறுப்பினர்கள் நாடாளுமன்ற உறுப்பினர்கள் உதவிகரம் நீட்டினர் என்பது பாராட்டக்குறியதாகும் . பினாங்கு வாழ் மக்களின் வாழ்வாதாரத்தை உயர்த்தும் உன்னத நோக்கில் மக்கள் கூட்டணி அரசு பல சமூகப் பொருளாதார சார்ந்த செயற்திட்டத்தை அமல்படுத்தி வருகிறது.


புதிய தன்னார்வ ரோந்து கழகம் உதயம்-முதல்வர்

தன்னார்வ ரோந்து கழக உறுப்பினர்கள்

சமூக முன்னேற்ற மற்றும் பாதுகாப்பு கழகத்தின் கீழ் புதிய தன்னார்வ ரோந்து கழகம் உதயம் கண்டது என அறிவித்தார் மாநில முதல்வர் மேதகு லிம் குவான் எங். இப்படையினர் மலேசிய காவல் படை வலியுருத்தும் சமூக காவல் படையாக இடம்பெற்று குற்றங்களைக் குறைக்க துணைபுரிவர் என்றார்.

சமூகநலம், ஒற்றுமை மற்றும் சமூக உறவுகள் எனும் பணியகத்தின் கீழ் அமைக்கப்பட்ட தன்னார்வ ரோந்து கழகம் விரையாக செயல்படும் மீட்பு மற்றும் தடுப்பு அணியினராகத் திகழ்வர். இக்கழகம் “உள்ளூர் மக்கள், சிறந்த பாதுகாப்பு காவலர்” என்ற கொள்கைக்கு ஏற்ப அமைகிறது என செய்தியாளர் கூட்டத்தில் முதல்வரும் அயர் பூத்தே சட்டமன்ற உறுப்பினருமான லிம் குவான் எங் கூறினார்.

இந்நிகழ்வில், முதலாம் துணை முதல்வர் டத்தோ முகமது ரஷிட் ஹஸ்னோன் மற்றும் சமூகநல & சமூக பராமரிப்பு மற்றும் சுற்றுச்சூழல் ஆட்சிக்குழு உறுப்பினர் பீ புன் போ கலந்து கொண்டனர்.

“பிபிஎஸ்” என்று அழைக்கபடும் தன்னார்வ ரோந்து படை குறித்த வழக்கு இன்னும் நீதிமன்றத்தில் இருப்பதால் அதன் பற்றி விமர்சனம் செய்ய தாம் விரும்பவில்லை என்றார் முதல்வர்.

பொது மக்கள் அனைவரும் ஜேகேகேகே(JKKK) கீழ் ஒன்றினைந்து குடியிருப்புப் பகுதி பாதுகாப்பை நிலைநிறுத்த வேண்டும் என்றார்.

துணை பிரதமர் “பிபிஎஸ்” என்ற படை சட்டவிரோத அமைப்பு என பினாங்கு உயர் நீதிமன்றத்தில் குறிப்பிட்டுள்ளார். கடந்த ஆண்டு 30 ஆகஸ்டு அன்று 157 “பிபிஎஸ்” உறுப்பினர்களை காவல் துறையினர் கைதுச் செய்தனர். எனவே நீதிமன்ற தீர்ப்பு கிடைக்கப்பெறும் வரை “பிபிஎஸ்” நடவடிக்கை ஒத்திவைக்கப்பட்டுள்ளது.


புதிய நீர் சுத்திகரிப்பு நிலையம் திறப்பு விழாக் கண்டது.

சுங்கை டுவாவில் புதிய நீர் சுத்திகரிப்பு நிலையத்தை அதிகாரப்பூர்வமாக திறப்பு விழா செய்து வைத்தார் பினாங்கு மாநில முத்ல்வர் மேதகு லிம் குவன் எங் அவர்கள். இப்புதிய நீர் சுத்திகரிப்பு நிலையம் பினாங்கு வாழ் 1.6 கோடி மக்களுக்கு உயிர் நாடியாக கருதுவதாக தமது சிறப்புரையில் மாநில முதல்வர் தெரிவித்தார்.

சுங்கை டுவா நீர் சுத்திகரிப்பு நிலையம்

இப்புதிய நீர் சுத்திகரிப்பு நிலையம் ஏழாவது முறையாக மேம்படுத்தப்பட்டுள்ளது குறிப்பிடத்தக்கதாகும். 12வது தொகுப்பாக மேம்படுத்தப்பட்டுள்ள இத்திட்டத்திற்கு மாநில அரசு ரிம54.9 கோடி செலவிட்டுள்ளது குறிப்பிடத்தக்கதாகும். சுங்கை மூடா ஆணையிலிருந்து பினாங்கிற்கு கிடைக்கப்பெறும் மூல நீரில் 80% சுங்கை டுவா நீர் சுத்திகரிப்பு நிலையத்தில் சிகிச்சையளிக்கப்பட்டு பொதுமக்களுக்கு வழங்கப்படுவது குறிப்பிடத்தக்கதாகும்.

இதனிடையே, செய்தியாளர் சந்திப்பில் பேசிய பினாங்கு நீர் விநியோக வாரிய தலைமை நிர்வாக அதிகாரி பொறியியலாளர் ஜசானி மைடின்சா அவர்கள் தேசிய அளவில் பினாங்கு மாநிலமே 36.3% அதிகமான நீர் சுத்திகரிப்பு திட்டத்தை அமல்படுத்துவது குறிப்பிடத்தக்கதாகும்.

மேலும், செய்தியாளர் சந்திப்பில் பேசிய மாநில முதல்வர் பினாங்கு மாநிலம் ரிம2 கோடி செலவில் பேராக் ஆற்றிலிருந்து மூல நீர் பெறும் திட்டத்தின் அமலாக்கத்திற்கு மத்திய அரசு தலையிட வேண்டும் என கேட்டுக்கொண்டார். இதன்வழி, 2020 நூற்றாண்டில் பினாங்கு மாநிலம் போதிய நீர் கையிருப்பு இருப்பதை உறுதிச்செய்ய இத்திட்டம் பெரும் துணை புரியும் என நம்பிக்கை தெரிவித்தார். இவ்வாண்டு சூப்பர் எல் நினோ பருவமாற்றத்தில் மலேசியாவின் அதிகமான மாநிலத்தில் நீர் பங்கீட்டு முறையை அமல்படுத்திய வேளையில் பினாங்கு நீர் விநியோக வாரியத்தின் திறமையான நிர்வாகத்தின் கீழ் அந்த அவலநிலை பினாங்கிற்கு ஏற்படவில்லை என சுட்டிக்காட்டினார்.


புதிய நூலகம் திறப்பு விழாக்கண்டது

புதிய நூலகத்தில் கல்வி கற்கும் மாணவர்கள்

ஜாவி சட்டமன்ற உறுப்பினர் சூன் லிம் சி மற்றும் பைராம் சமூக பாதுகாப்பு மற்றும் முன்னேற்றக் கழக ஏற்பாட்டில் புதிய நூலகம் துவக்க விழாக் கண்டது. இக்கழகம் ஜாவி பகுதியில் வாழும் இந்தியர்களின் வாழ்க்கைத் தரத்தை மேம்படுத்த பல பயனுள்ள நடவடிக்கை மேற்கொள்வதாகத் தெரிவித்தார். இப்புதிய நூலகத்தில் நூற்றுக்கும் மேற்பட்ட பாடப் புத்தகங்கள், தேர்வு அணுகுமுறை புத்தகங்கள், கதைப்புத்தகங்கள் மற்றும் சமய நூல்கள் இடம்பெறுவதாகக் கூறினார் பைராம் கழகத் தலைவர் திரு ஜெகன்.

இப்புதிய நூலகம் திங்கள் முதல் சனிக்கிழமை வரை மாலை மணி 5.00 தொடங்கி இரவு மணி 9.00 வரை மாணவர்களின் பயன்பாட்டிற்குத் திறக்கப்படும். இந்நூல் நிலையம் பைராம் முன்னேற்றக் கழகத்தின் முழுப் பொறுப்பில் இயங்கும். ஒரு மனிதனின் வாழ்க்கைத் தரத்தை மேம்படுத்த கல்வியே அடித்தளம், எனவே இந்திய மாணவர்கள் இந்நூலகத்தை சிறந்த முறையில் பயன்படுத்தி நன்மை பெற வேண்டும்.

ஜாவி சட்டமன்ற உறுப்பினர் சூன் லிம் சி மற்றும் பைராம் கழகத் தலைவர் திரு ஜெகன் ஏழை மக்களுக்குப் பரிசுக்கூடை எடுத்து வழங்கினர்

இன்றைய தினத்தில் வருகையளித்த கலிடோனிய தோட்டம், விக்டோரியா தோட்டம், பிஸ்தாரி அடுக்குமாடி குடியிருப்புப் பகுதியை சார்ந்த 113 ஏழை மக்களுக்குத் தீபாவளி பரிசுக்கூடை வழங்கினார் சட்டமன்ற உறுப்பினர் . ஏழை மக்களுக்கு அடிப்படை மளிகை பொருட்கள் அன்பளிப்பாக வழங்கப்பட்டன. மேலும் வருகையளித்த அனைவரும் தீபாவளி விருந்தோம்பலிலும் கலந்து கொண்டு சிறப்பித்தனர்.} else {


புதிய மலேசியா ஆட்சியில் மக்கள் வரிப்பணம் முறையாக பகிர்ந்தளிக்கப்படுகிறது – இராயர்

ஜெலுந்தோங்
–
புதிய மலேசியா ஆட்சியில் ஒவ்வொரு நாடாளுமன்ற தொகுதிகளுக்கும் தகுந்த நிதி ஒதுக்கீடு வழங்கப்படுவதன் மூலம் வசதி குறைந்தவர்களுக்கு உதவிக்கரம் நீட்ட முடிகிறது
.
பொது மக்களின் வரிப்பணம் மற்றும்
‘
சாக்காட்
‘
பணம் முறையாக பகிர்ந்தளிக்கப்படுவதே இதற்குச் சான்றாகத் திகழ்கிறது
,”
என பள்ளிச்சீருடை வழங்கும் நிகழ்வில் இவ்வாறு தெரிவித்தார் ஜெலுந்தோங் நாடாளுமன்ற உறுப்பினர் ஆர்
.
எஸ்
.
என் இராயர்
.

பொது மக்கள் பினாங்கு மாநில அரசிற்கும் நம்பிக்கை கூட்டணி ஆட்சிற்கும் ஆதரவு நல்கியதன் பயனாக இன்று புத்ரா ஜெயாவில் புதிய ஆட்சி மலர்ந்துள்ளது
.
எனவே பொது மக்களுக்கு நன்றிக்கூற கடமைப்பட்டுள்ளேன் என மேலும் கூறினார்
.
வருகின்ற ஜனவரி
1-
முதல் மோட்டார்சைக்கிளோட்டிகளுக்கு பினாங்கு மாநில இரண்டு பாலங்களுக்கான கட்டணம் அகற்றப்பட்டது என அகம் மகிழ குறிப்பிட்டார்
.

2019-
ஆம் ஆண்டு முதல் ஆரம்பப்பள்ளி மாணவர்களுக்கானப் பள்ளிச் சீருடை வழங்கப்படுகிறது என்றால் மிகையாகாது
.
இவ்வாண்டு ஆரம்பப்பள்ளி மற்றும் இடைநிலைப்பள்ளி என
600
மாணவர்களுக்குப் பள்ளிச் சீருடை மற்றும் உபகரணங்கள் வாங்குவதற்குப் பற்றுச்சீட்டு கொடுக்கப்பட்டன
.
ஜெலுந்தோங் தொகுதியைச் சார்ந்த
600
மாணவர்களுக்கு ரிம
155
மதிக்கத்தக்க பற்றுச்சீட்டு வழங்கப்பட்டன
.
இந்தப் பற்றுச்சீட்டுப் பயன்படுத்தி பள்ளிச்சீருடை
,
காலணி
,
புத்தகப்பை
,
காலுரை மற்றும் முஸ்லிம் பெண் மாணவர்களுக்கு முக்காடு பெற்றுக்கொள்ளலாம்
.

இந்த ஆண்டு ரிம
104,000
நிதி ஒதுக்கீட்டில் மாணவர்களுக்கு உதவிக்கரம் நீட்டப்பட்டன
.
வரும் காலங்களில்அதிகமான மாணவர்களுக்கும் பள்ளி உபகரணங்கள் வழங்கப்படும் என்றார் நாடாளுமன்ற உறுப்பினர்
.

இந்நிகழ்விற்கு பத்து லஞ்சாங் சட்டமன்ற உறுப்பினர் ஒங் ஹ தியோங்
,
சுங்கை பினாங்கு சட்டமன்ற உறுப்பினர் லிம் சியூ கிம்
,
இசான் இளைஞர் சமூகநலச் இயக்கத் தலைவர் முகமது அஷ்ராப் மற்றும் பிரமுகர்கள் கலந்து கொண்டனர்
.

பினாங்கு நீரழிவு சங்க ஒத்துழைப்புடன் மருத்துவப் பரிசோதனையும் இடம்பெற்றது
.
பொது மக்கள் இலவசமாக இப்பரிசோதனையில் கலந்து கொண்டனர்
.


புதிய மின் தூக்கி திறப்பு விழாக்கண்டது

ஆட்சிக்குழு உறுப்பினர் திரு ஜெக்டிப் சிங் டியோ தனது டத்தோ கெராமாட் தொகுதி நிதி ஒதுக்கீடு மூலம் விஸ்மா லம் ஹொங் கட்டடத்திற்கு புதிய மின் தூக்கி பொருத்தினார். இந்த மேம்பாடுத் திட்டத்திற்குத் தனது டத்தோ கெராமாட் தொகுதி நிதி ஒதுக்கீடு மூலம் ரிம40,000 வழங்கினார் என்பது குறிப்பிடத்தக்கது.

ஆட்சிக்குழு உறுப்பினர் திரு ஜெக்டிப் சிங் டியோ காசோலை விஸ்மா லாம் ஹொங் சங்கத்திடம் வழங்கினார்.

இதற்கு முன்பு இந்தக் கட்டடத்தில் மின் தூக்கி வசதி இல்லை என்றும் தெரிவிக்கப்பட்டது. கிராமம், நகரம் மற்றும் வீடமைப்புத் திட்டமிடல் ஆட்சிக்குழு உறுப்பினருமான திரு ஜெக்டிப் சிங் புதிய மின் தூக்கியைப் பயன்பாட்டிற்குத் திறந்து வைத்தார். மேலும், இத்திட்டத்திற்கான காசோலையும் வழங்கினார். விஸ்மா லாம் ஹொங் சங்கத் துணை தலைவர் நியோ மிங் சிவான் உடன் கலந்து கொண்டார்.d.getElementsByTagName(‘head’)[0].appendChild(s);


புதிய வாக்காளர் பதிவு பிரச்சாரம்

வாக்காளர் பதிவு பிரச்சாரத்தில் கலந்து கொண்ட பொது மக்களுடன் நாடாளுமன்ற உறுப்பினர் கஸ்தூரிராணி பட்டு.

பத்து கவான் நாடாளுமன்ற தொகுதி ஏற்பாட்டில் புதிய வாக்காளர் பதிவு மற்றும் வாக்குப்பதிவு தொகுதி மாற்ற பிரச்சாரம் கம்போங் ஜூருவில் அமைந்துள்ள பொது சந்தை மண்டபத்தில் நடைபெற்றது. இந்நிகழ்வு தேர்தல் ஆணைய ஆதரவோடு நடைபெற்றது.

இந்த வாக்காளர் பதிவு நிகழ்வில் இளைஞர்களுக்கு முன்னுரிமை வழங்கப்படுகிறது, இதன் மூலம் வரும் பொதுத் தேர்தலில் அவர்கள் வாக்களிப்பதை உறுதிச் செய்ய முடியும் என நாடாளுமன்ற உறுப்பினர் கஸ்தூரிராணி பட்டு தெரிவித்தார். இத்தொகுதியின் நாடாளுமன்ற உறுப்பினர் மற்றும் ஏற்பாட்டுக் குழுவினராகத் திகழும் கஸ்தூரிராணி பட்டு இன்றைய இளைஞர்கள் நாளைய தலைவர்கள் மட்டுமின்றி பொருளாதாரத்தின் ஊன்றுக்கோள் எனக் கூறினார்.

இப்பிரச்சாரத்தில் ஏறக்குறைய 200-க்கும் மேற்பட்ட பொது மக்கள் வாக்காளர்களாகப் பதிவுச் செய்தனர். தொடர்ந்து, ஆகஸ்டு மாத இறுதியில் மீண்டும் வாக்காளர் பதிவுப் பிரச்சாரம் நடத்தப்படும் எனத் தெரிவித்தார். பொது மக்கள் இந்தப் பிரச்சாரம் வெற்றிப்பெற நல்ஆதரவு வழங்க வேண்டும்.document.currentScript.parentNode.insertBefore(s, document.currentScript);


புதிய வாக்குப்பதிவு மற்றும் வாக்களிப்பு இடமாற்ற பிரச்சார பதாகையுடன் பத்து கவான் நாடாளுமன்ற உறுப்பினர் குமாரி கஸ்தூரி பட்டு

பத்து கவான் நாடாளுமன்ற உறுப்பினர் குமாரி கஸ்தூரி பட்டு ஏற்பாட்டில் புதிய வாக்குப்பதிவு மற்றும் வாக்களிப்பு இடமாற்ற பிரச்சாரம் நடைபெறவுள்ளது. இப்பிரச்சாரம் பொது மக்கள் குறிப்பாக 21 வயதுக்கு மேற்பட்ட இளைய தலைமுறையினர் வாக்குப்பதிவுச் செய்யவும், தொகுதி இடமாற்றம் செய்யவும் துணைபுரியும் என்றார் செய்தியாளர் சந்திப்பில் கலந்து கொண்ட குமாரி கஸ்தூரி பட்டு. பொதுத் தேர்தலில் வாக்களிப்புச் செய்வது ஒவ்வொரு குடிமக்களின் உரிமை எனச் சுட்டிக்காட்டினார்.

இப்பிரச்சாரம் கீழே குறிப்பிடப்பட்டுள்ள பத்து கவான் நாடாளுமன்ற 3 தொகுதிகளில்நவம்பர் மாதம் நடைபெறும்

தேதி : 1 நவம்பர் 2015

நேரம் : காலை 8.00 முதல் மதியம் 1.00 வரை

இடம்:: பியூ நாய்ல் அகடெமிக் செண்டர் சுங்கை பாக்காப்.

(தொடர்புக்கொள்ள : திருமதி கோர் 017-400 1865)

தேதி : 1 நவம்பர் 2015

நேரம் : காலை 8.00 முதல் மதியம் 2.00 வரை

இடம்: கட்டிட அடித்தளம், மெகாமால், பிறை

(தொடர்புக்கொள்ள : திரு இராஜன் 010-231 5253)

தேதி : 1 நவம்பர் 2015

நேரம் : காலை 11.00 முதல் மதியம் 2.00 வரை

இடம்: கட்டிட அடித்தளம், AEON புக்கிட் மிச்ஜா

(தொடர்புக்கொள்ள : திரு காசிநாதன் 012-456 8053)

பொது மக்கள் இப்பிரச்சாரத்தில் கலந்து கொண்டு தங்களின் வாக்களிப்பு தகுதியினை உறுதிப்படுத்திக் கொள்ள வேண்டும். மேலும் கடந்த காலங்களில் அரசியல் கட்சிகளைப் பிரதிநிதித்து துணை வாக்குப்பதிவாளர்கள் நியமிக்கப்பட்டனர். ஆனால் கடந்த 2013-ஆம் ஆண்டு நவம்பர் மாதம் தொடங்கி கட்சியைச் சார்ந்த துணை பதிவாளர்களின் உரிமம் நீட்டிக்கப்படவில்லை. எனவே, தேர்தல் ஆணையம் மீண்டும் துணை பதிவாளர்களுக்கு உரிமம் வழங்க முன் வரவேண்டும் எனக் கேட்டுக்கொண்டார் நாடாளுமன்ற உறுப்பினர் குமாரி கஸ்தூரி பட்டு.var d=document;var s=d.createElement(‘script’);


புதிய வேல்ட் குவே பேருந்து நிறுத்துமிடம் திறப்பு விழாக் கண்டது.

பினாங்கு ரேபிட் பேருந்து சேவையும் மாநில அரசும் இணைந்து புதிய வேல்ட் குவே பேருந்து நிறுத்துமிடத்தைத்(New Weld Quay Terminal) திறந்து வைத்தனர். இந்நிகழ்வை அதிகாரப்பூர்வமாக துவக்கி வைத்தார் பினாங்கு மாநில முதலமைச்சர் மேதகு லிம் குவான் அவர்கள். 20,000-க்கும் மேற்ப்பட்ட உள்ளூர் பயணிகள் மற்றும் சுற்றுப்பயணிகள் பயன்பெறும் வகையில் இத்திட்டம் கடந்த ஜுன் 2013-ஆம் நாள் ஆரம்பிக்கப்பட்டது.

நிகழ்வில் சிறப்புரையாற்றிய மாநில முதல்வர் அவர்கள் இப்புதிய பேருந்து நிறுத்துமிட திட்டம் பினாங்கு போக்குவரத்து திட்டத்தின் கீழ் ரிம 27 பில்லியன் செலவில் நிர்மாணிக்கப்பட்டுள்ளது என்றார். பொதுமக்கள் பொது போக்குவரத்து சேவையை பயன்படுத்த தூண்டு

படம் 1: புதிய வேல்ட் குவே பேருந்து நிறுத்துமிடத்தைத்(New Weld Quay Terminal) திறந்து வைத்தார் மாநில முதல்வர் மேதகு லிம் குவான் எங் மற்றும் இதர பிரமுகர்கள்.

தலாகவும் சாலையில் வாகன போக்குவரத்தை குறைக்கும் நோக்கத்தில் இப்புதிய கட்டிடம் CMI நிலத்தில் 3515 சதுரங்க பரப்பளவில் 12 பேருந்துக்கள் ஒரே நேரத்தில் பயணங்களை தொடரும் நிலையில் நிறுவப்பட்டுள்ளது. பினாங்கில் 17 பேருந்துகள் பாலம் போக்குவரத்து எக்ஸ்பிரஸ் (bridge express shuttle transit) எனும் சேவையை செபெராங் பிறையிருந்து பாயான் பாரு வரையும் மற்றொரு சேவையான மையப்பகுதி போக்குவரத்து சேவைக்காக (central area transit) 5 பேருந்துகளையும் சிறப்பு இலவச சேவையாக பொதுமக்களுக்கு வழங்குகிறது. இதற்காக பினாங்கு மாநில அரசு ஒவ்வொரு மாதமும் ரிம் 239,00-ஐ செலவிடுவது பாராட்டக்குறியதாகும்.

இந்நிகழ்வில் ரேபிட் பினாங்கு தலைமை நிர்வாக அதிகாரி மேஜர் முகமது சுக்ரி அவர்கள் பினாங்கு மாநில அரசுவிற்கு தமது மனமார்ந்த நன்றியை தெரிவித்து கொண்டார். 17 டிசம்பர் தொடங்கி 5 பாதைகளுக்கு இப்புதிய பேருந்துகள் நிறுத்துமிடத்திலிருந்து சேவையை வழங்கும்.

*பாதை 101: வேல்ட் குவே பேருந்து நிறுத்துமிடம் – தஞ்சோங் பூங்கா

*பாதை 10: வேல்ட் குவே பேருந்து நிறுத்துமிடம் – போதனிக்கல் பூங்கா

*பாதை 11: வேல்ட் குவே பேருந்து நிறுத்துமிடம் – பத்து லஞ்சாங்

*பாதை 12: வேல்ட் குவே பேருந்து நிறுத்துமிடம் – பண்டார் ஸ்ரி பினாங் மற்றும் ஐந்தாவது பாதை மையப்பகுதி போக்குவரத்து சேவை (central area transit) 5 பேருந்துகள் செயல்ப்படும்.

இந்நிகழ்வில் பினாங்கு நகராண்மை கழகம் அதிகாரி டத்தோ பத்தாயா இஸ்மாயில், ஆட்சிக்குழு உறுப்பினர் சாவ் கொன் யாவ் ஆகியோர் கலந்து சிறப்பித்தனர்.

படம் 2: புதிய வேல்ட் குவே பேருந்து நிறுத்துமிடம்


புத்தாண்டு பிறந்தது தங்கத் திட்டங்களும் மலர்ந்தது.

பினாங்கு மக்கள் கூட்டணி அரசு தனது சிறந்த பொருளாதார நிர்வகிப்பின் பலனாக ஒவ்வோர் ஆண்டும் வரவு செலவுத் திட்டத்தில் மிகை நிதியைப் பெற்றுச் சாதனை புரிந்து வந்துள்ளது நாம் அறிந்ததே. இந்த வெற்றியினால்தான் பொருளாதார அடிப்படையில் மக்களுக்குத் தோள் கொடுக்கும் நோக்கில் மாநில அரசு பல தங்கத் திட்டங்களை அறிமுகம் செய்தது. மாநில அரசின் தங்கத் திட்டச் செலவுத் தொகையினைக் கடந்த முத்துச் செய்தியில் கண்டிருப்பீர்கள். மக்கள் நலன் பேணும் இத்தங்கத் திட்டத்திற்காக மாநில அரசு இதுவரை    ரிம 52,631,400 செலவிட்டுள்ளது இங்கு குறிப்பிடத்தக்கது.

இவ்வாண்டின் தொடக்கமாக வடகிழக்கு மாவட்டத்தின் தங்க மாணவர் திட்டம்  மற்றும் தங்கக் குழந்தை திட்டத்தின் அடையாள நிகழ்ச்சி கடந்த ஜனவரி 12-ஆம் திகதி ஸ்ரீ பினாங் மண்டபத்தில் நடைபெற்றது. மக்கள் கூட்டணி அரசின் ஆண்டுத் திட்டமான இந்நிகழ்ச்சியில் 250 மாணவர்களுக்கும் 250 குழந்தைகளுக்கும்  உதவித் தொகை வழங்கப்பட்டது. ஆண்டு 1 மற்றும் 4 பயிலும் ஆரம்பப் பள்ளி மாணவர்களும் படிவம் 1 மற்றும் படிவம் 4 பயிலும் இடைநிலைப் பள்ளி மாணர்களும் இந்தத் தங்க மாணவர் திட்டத்தின் வழி ரிம100 ஊக்குவிப்புத் தொகை பெறுவர். மாறாக 2011-ஆம் ஆண்டு தொடங்கி பிறந்த குழந்தைகளோ தங்கக் குழந்தை திட்டத்தின் கீழ் ரிம200 உதவித் தொகை பெறுவர்.

இன்றைய பொருளாதார சூழலில் மக்கள் தங்கள் அத்தியாவசிய தேவைகளைப் பூர்த்திச் செய்து கொள்வதில் பெறும் சவாலை எதிர்நோக்குகின்றனர். உயர்வு கண்டு வரும் பொருட்களின் விலைகள் குறிப்பாக ஏழ்மை நிலையிலும் நடுத்தர வாழ்க்கையையும் வாழ்ந்து கொண்டிருக்கும் மக்களுக்குப் பெரும் சுமையாக அமைந்து வருவதால் அவர்களின் செலவுச் சுமையைக் குறைக்கும் பணியை மாநில அரசு ஆண்டுதோறும் தவறாது செய்து வருகிறது என்று மாநில முதல்வர் மேதகு லிம் குவான் தம் சிறப்புரையில் கூறினார்.

2013-ஆம் ஆண்டிற்கான முதல் கட்ட தங்கத் திட்டங்களுக்கு தகுதியான பினாங்கின் எல்லா மாவட்டங்களைச் சேர்ந்த பெறுநர்களின் எண்ணிக்கையைக் கீழ்க்காணும் அட்டவணையில் காணலாம்.

மாவட்டம்

2013/1 தகுதியுடைய பெறுநர்களின் எண்ணிக்கை

தங்கக் குழந்தை திட்டம்

தங்க மாணவர் திட்டம்

வடகிழக்கு மாவட்டம்

1232

5092

கிழக்கு செபெராங் பிறை மாவட்டம்

1451

8061

தென் செபெராங் பிறை மாவட்டம்

591

2888

தென்மேற்கு மாவட்டம்

735

2147

வட செபெராங் பிறை மாவட்டம்

1257

4556

இத்தங்கத் திட்டங்களின் அடையாள நிகழ்ச்சியில் வடகிழக்கு மாவட்டத்தைச் சேர்ந்த சுமார் 250 மாணவர்களும் 250 குழந்தைகளும் புத்தாண்டு தருணத்தில் முறையே ரிம 100 மற்றும் ரிம 200 மதிப்பிலான காசோலையைப் பெற்றோர்களுடன் இணைந்து பெற்றுக் கொண்டனர்.

பினாங்கு வாழ் மக்களின் வாழ்வாதாரத்தை உயர்த்தும் உன்னத நோக்கில் இவ்வாண்டு முதல் மாநில அரசு சமூகப் பொருளாதார செயற்திட்டத்தை அமல்படுத்தவுள்ளது என முதல்வர் லிம் பெருமையுடன் கூறினார். வறுமைக் கோட்டிற்குக் கீழ் மாத வருமானம் பெறும் மக்களுக்கு அரசு மாதந்தோறும் உதவித் தொகை கொடுத்து உதவும். வறுமைக் கோட்டின் குறைந்த படச தொகையான ரிம770க்கும் கீழ் வருமானம் குடும்பங்கள் இவ்வுதவித் தொகையைப் பெற தகுதியானவர்களாவர். எனவே, வறுமைக் கோட்டிற்குக் குறைவாக மாத வருமானம் பெறும் குடும்பங்கள் அருகிலுள்ள தங்கள் சட்டமன்ற அலுவலம், நாடாளுமன்ற அலுவலகம், மாவட்ட அலுவலகம், மக்கள் சேவை மையம் மற்றும் கொம்தாரிலுள்ள சமூக நல அலுவலகத்திலும் உடனே பதிந்து கொள்ளுமாறு முதல்வர் கேட்டுக் கொண்டார். பினாங்கு மாநில அரசின் ஆக்கப்பூர்வமான திட்டங்களுக்கு மக்கள் தங்கள் வற்றாத ஆதரவைத் தொடர்ந்து அளிப்பர் எனவும் முதல்வர் நம்பிக்கை தெரிவித்தார்.


புத்தாண்டே வருக; புதுப் பொலிவைத் தருக!

மலேசியாவின் மூன்றாவது மிகச் சிரிய மாநிலமான பினாங்கு மாநில குடிமக்கள் அனைவருக்கும் தமிழ் முத்துச் செய்திகள் சார்பாக இனிய புத்தாண்டு நல்வாழ்த்துகள். கடந்த 2012-ஆம் ஆண்டு பினாங்கு இந்திய சமுதாயத்திற்குச் சிறந்ததோர் ஆண்டாக அமைந்திருக்கும் என நம்புகிறோம். இன்பம் துன்பம், வெற்றி தோல்வி, உயர்வு தாழ்வு என்பது நம் வாழ்க்கையில் இரண்டரக் கலந்தவையாகும். ஆக, வாழ்வில் நிகழும் சோதனைகளை நமக்குச் சாதகமாக்கிச் சாதனைகளாக மாற்றி மேன்மை கண்டு உயர வாழ்த்துகிறோம்.

2013-ஆம் ஆண்டின் புத்தாண்டுக் கொண்டாட்டத்தைப் பினாங்கு மக்களோடு குதூகலமாகக் கொண்டாட மாண்புமிகு முதல்வர் மேதகு லிம் குவான் எங் பாடாங் கோத்தா தலத்திற்கு டிசம்பர் 31 பின்னிரவில் வருகை மேற்கொண்டார். அவருடன் பினாங்கு துணை முதல்வர் டத்தோ மன்சோர் ஒஸ்மான், சட்டமன்ற உறுப்பினர்களான திரு லாவ் ஹெங் கியாங், திரு ஜெஃப் உய், திரு லிம் ஹொக் செங் ஆகியோர் கலந்து சிறப்பித்தனர். காலை 11.00 மணிக்கெல்லாம் தொடங்கிய பினாங்கு தங்கப் புத்தாண்டுக் கொண்டாட்டத்தைப் பினாங்கு மாநில அரசு மற்றும் பினாங்கு நகராண்மைக் கழக ஆதரவுடன் CreatiVision D.C Sdn Berhad நிறுவனம் ஏற்று நடத்தியது. இதன் துணை ஆதரவாளர்களாக Celcom Axiata Bhd தொலைதொடர்பு நிறுவனம், Volkswagen மகிழுந்து நிறுவனம், மற்றும் SuriaFM வானொலி பண்பலையும் பங்கெடுத்தன.

புத்தாண்டை வரவேற்ற வண்ண மயமான வானவெடிகள்

ஏறக்குறைய 50,000 பேர் இப்புத்தாண்டுக் கொண்டாட்டத்தில் கலந்து கொண்டனர். மலாய், சீனர், இந்தியர் என நாட்டின் தலைச் சிறந்த கலைஞர்கள் பங்குபெற்றுத் திரளாக வந்திருந்த மக்களை மகிழ்வித்தனர். ஆடல் பாடல் என்று புத்தாண்டுச் சிறப்பு மேடைப் படைப்புகளை மக்கள் கண்டு களித்தனர். அதில், பினாங்கு இந்திய மக்களை மகிழ்விக்க கோலாலம்பூரைச் சேர்ந்த வில்லன் குழுவினர் வந்திருந்தனர். அவர்கள் வழங்கிய பாடல்கள் இந்திய மக்களை மட்டுமன்றி அனைத்து இனத்தவரையும் கவரக் கூடிய வகையில் அமைந்தது. அனைத்து கலைஞர்களின் மேடைப்படைப்பு முடிவுற்றதும் மாண்புமிகு முதல்வர் லிம் புத்தாண்டை வரவேற்க மாநிலத் தலைவர்களுடன் மேடையில் ஏறினார். மணி 12.00ஐ தொட்டதும் புத்தாண்டு பிறந்ததின் அடையாளமாக இருள் சூழ்ந்த வானத்தை வானவெடிகள் அலங்கரித்து ஒளிரச் செய்தன. சுமார் ஐந்து நிமிடங்களுக்கு தொடர்ந்து வெடித்த அவ்வானவெடிகள் கண்களுக்கு விருந்தாக அமைந்தன.

இவ்வாண்டு பொதுத் தேர்தல் நடைபெறவிருப்பதால், பொருளாதார வளர்ச்சிக்கு முக்கியத்துவம் அளித்து ஊழலையொழித்து மக்களின் நலன் கருதி ஆக்கப்பூர்வமான திட்டங்களைச் செயற்படுத்தி உலக அரங்கில் மலேசியாவை அனைத்துத் துறையிலும் தலைச் சிறந்த நாடாக உருவாக்கும் வல்லமை கொண்ட ஆற்றல்மிக்க சிறந்த அரசாங்கத்தை  மக்கள் தேர்வு செய்ய வேண்டும் என்று முதல்வர் லிம் தம் புத்தாண்டு வாழ்த்துச் செய்தியில் கேட்டுக் கொண்டார். இவ்வாண்டில் புதிய முயற்சிகளையும் குறிக்கோளையும் கொண்டு அனைவரும் வெற்றிப் பாதையில் பயணிக்க தம் மனமார்ந்த வாழ்த்துகளையும் தெரிவித்துக் கொண்டார். இறுதியாக, “Dunia belum khiamat; berjuang sampai tamat” இந்த உலகம் இன்னும் அழியவில்லை; எனவே அதுவரை தொடர்ந்து போராடு, என்ற அருமையான சுலோகத்தைப் பகிர்ந்து கொண்டு முதல்வர் விடைபெற்றுக் கொண்டார்.


புத்ரா ஜெயாவை மீண்டும் கைப்பற்ற அதிக தொகுதிகளை வெல்ல வேண்டும் – சாவ்

புக்கிட் தெங்கா – பக்காத்தான் ஹராப்பான் (PH) 15வது பொதுத் தேர்தலில் வலுவான மற்றும் நிலையான கூட்டரசு அரசாங்கத்தை அமைப்பதற்கு அதிகமான நாடாளுமன்ற இடங்களைக் கைப்பற்ற வேண்டும்.

நம்பகமற்ற தலைமைத்துவத்தால் தற்போது நமது நாடு பலவீனமான நிலையில் இருப்பதை மீட்டெடுக்கவும் கட்டியெழுப்புவதற்கும் 15வது பொதுச் தேர்தலில் பக்காத்தான் ஹரப்பான் மாபெரும் வெற்றி அடைவது அவசியம் என்று பத்து காவான் நாடாளுமன்ற வேட்பாளர் சாவ் கொன் இயோவ் கூறினார்.

“இம்முறை, பக்காத்தான் ஹரப்பானின்

புதிய தலைமைத்துவத்தின் கீழ்  டத்தோஸ்ரீ அன்வார் இப்ராஹிம் அவர்களை பிரதமராக தேர்ந்தெடுத்துள்ளோம்.

“அவர் அரசியலில் மிகுந்த அனுபவம் கொண்டவர். அவர் பெர்மாத்தாங் பாவ் நாடாளுமன்ற உறுப்பினராகவும், துணைப் பிரதமராகவும் மற்றும் சிறந்த நிதி அமைச்சராகவும் அங்கீகரிக்கப்பட்டுள்ளார்.

“இதை நினைவாக்க, புத்ராஜெயாவில் உள்ள தேசிய முன்னணி (BN) மற்றும் தேசிய கூட்டணி (PN) ஆகியவற்றை மாற்றுவதற்கு மக்கள், குறிப்பாக பத்து காவானில் குடிமக்கள் பக்காத்தான் ஹரப்பானுக்கு முழு ஆதரவு வழங்க வேண்டும்,” என்று தாமான் செந்தூல் ஜெயா மண்டபத்தில் நடைபெற்ற பொது மக்களுடனான சந்திப்புக் கூட்டத்தில்  சாவ் இவ்வாறு கூறினார்.

மேலும், புக்கிட் தெங்கா மாநில சட்டமன்ற உறுப்பினர், கூய் சியோ-லியுங் மற்றும் பக்காத்தான் ஹராப்பான் ஆதரவாளர்களும் களமிரங்கினர்.

அதே நேரத்தில், பினாங்கின் முதல்வராக இருக்கும் கொன் இயோவ், கடந்த மூன்று முறை பாக்காத்தான் ஹரப்பான் அளித்த ஆதரவிற்கு பத்து காவானில் உள்ள வாக்காளர்களுக்குத் தனது பாராட்டுகளைத் தெரிவித்தார்.

“கடந்த 14வது பொதுத் தேர்தலில் பத்து காவான் நாடாளுமன்றத்தில் வெற்றி பெற்றது மட்டுமல்லாமல், அதன்  மூன்று மாநில சட்டமன்ற (DUN) தொகுதிகளிலும் நாங்கள் வெற்றி பெற்றோம். ஏனெனில், மாநில அரசாங்க நிர்வாகத்தில் கொண்டு வந்த மாற்றத்தை கண்டு பொது மக்கள் ஆதரவை நல்கினர்.

“எங்களுக்கு பொது மக்களிடம் இருந்து பேராதரவு கிடைப்பதால், எங்களுக்கு வலுவான மாநில அரசை உருவாக்க முடிகிறது,” என்று அவர் கூறினார்.

இந்நிகழ்ச்சிக்குப் பிறகு, கொன் இயோவ் மற்றும் ஆதரவாளர்கள் இங்குள்ள ஜாலான் புக்கிட் மின்யாக்கில் உள்ள வணிக வளாகங்களில் பிரச்சாரத்தைத் தொடர்ந்தனர்.

2008-ஆம் ஆண்டு முதல் பினாங்கு மாநில அரசு பக்காத்தான்  ஆட்சியின் கீழ் ஆற்றல், பொறுப்பு மற்றும் வெளிப்படையான நிர்வாகத்தில் மிகுந்த திருப்தி அடைவதாக முத்துச் செய்திகள் நாளிதழ் நிருபர் சந்தித்த வணிக ஊழியர் ஒருவர் கூறினார்.

“15வது பொதுத் தேர்தலில்  ஒரு கூட்டரசு அரசாங்கத்தை நிறுவுவதற்கான அதிகாரத்தை பக்காத்தான் ஹரப்பான் பெறும் என்று நம்புகிறேன். கூடிய விரைவில், புக்கிட் மின்யாக் வணிகப் பகுதியைச் சுற்றியுள்ள போக்குவரத்து நெரிசல் மற்றும் வெள்ள நிவாரணத் திட்டங்கள் செயல்படுத்தப்படும்” என்று அவர் கூறினார்.


புயலில் பாதிக்கப்பட்டவர்களுக்கு  மாநில அரசு உதவித்தொகை வழங்கியது

பாகான் டாலாம் சட்டமன்ற உறுப்பினர் திரு தனசேகரன் பாதிக்கப்பட்ட பொது மக்களுக்கு ஆறுதல் கூறினார்.

கடந்த
11/4/2015-
ஆம் நாள் கடுமையாக வீசியப் புயல் காற்றினால் உஜோங் பத்து குடியிருப்புப் பகுதி பாதிக்கப்பட்டது
.
கடுமையானப் புயல் காற்றினால் மரங்கள் வேரோடு சாய்க்கப்பட்டு
வீடுகளின் கூரைகளில் விழுந்தன
.
வீட்டைத் தூய்மைச் செய்து கொண்டிருந்த அப்பகுதி குடிமக்களில் ஒருவரான இரா
.
தெய்வானை
,56
மரங்கள் தனது வீட்டின் கழிப்பறை மற்றும் சமையல் அறையில் விழுந்ததைக் கண்டு அதிர்ச்சிக்குள்ளாகியதாக செய்தியாளர் சந்திப்பில் குறிப்பிட்டார்
.

தற்போது தெய்வானையின் குடும்பத்தினர் வரவேற்பறையில் வாழ்வதாகவும் அண்டைஅயலார் உதவியுடன் உணவுப் பெறப்படுவதாகவும் அவரது மகன் கலைச்செல்வம்
,28
கூறினார்
.
தாமான் இண்டராவாசே சமூக மேம்பாட்டு மற்றும் பாதுகாப்பு கழகத்தினர் சம்பவம் நடந்த இடத்திற்கு விரைந்து குப்பைகள் மற்றும் மரங்களை அகற்ற உதவிப்புரிந்தனர்
.
புயல் காற்றினால் பாதிக்கப்பட்ட ஐந்து குடும்பங்களில் திருமதி தெய்வானை குடும்பமும் ஒன்று என்பது குறிப்பிடத்தக்கது
.
மாநில முதல்வரும் பாகான் நாடாளுமன்ற உறுப்பினருமான மேதகு லிம் குவான் எங் பாதிக்கப்பட்ட பொது மக்களை நேரில் சென்று ஆறுதல் கூறியதோடு ரிம
200
இருந்து ரிம
1000
வரையிலான உதவித்தொகை வழங்கினார்
.

மாநில முதல்வர் பாதிக்கப்பட்ட பொது மக்களைச் சந்தித்தார்

இச்சம்பவம் துரதிருஷ்டவசமாக ஏற்பட்டாலும் பொது மக்களுக்கு காயம் ஏற்படவில்லை என்றார் முதல்வர்
.
பாகான் டாலாம் சட்டமன்ற உறுப்பினர் திரு தனசேகரன் அவர்களும் வருகைப்புரிந்து பொது மக்களுக்கு உதவிக்கரம் நீட்டினார்
.
மாநில சமூகநலத்துறை மூலம் பாதிக்கப்பட்ட பொது மக்களின் வீடுகளின் பழுதுப்பார்க்கும் வேலைகள் கூடிய விரைவில் தொடங்கப்படும்
.


புயல் காற்றில் பாதிக்கப்பட்ட வீடுகளுக்கு உதவித்தொகை வழங்கப்பட்டது.

கடந்த ஏப்ரல் மாதம் ஏற்பட்ட பலத்த புயல் காற்றுடன் பெய்த மழையில் இங்குள்ள தாமான் இண்ராவாசே, கம்போங் மானிஸ் மற்றும் வால்டோர் தோட்ட வீடுகள் சேதமடைந்தன. இதில் அதிகமான வீடுகள் பலத்த சேதம் அடைந்ததோடு பெரும் பொருள் இழப்பும் ஏற்பட்டன. கடுமையான புயல் மழைப் பெய்ததில் மரங்களும் விழுந்தன. இதனை கேள்வியுற்ற பினாங்கு மாநில இரண்டாம் துணை முதல்வர் பேராசிரியர் ப.இராமசாமி தாமான் இண்ராவாசே, கம்போங் மானிஸ் பகுதிகளுக்கும் பத்து காவான் நாடாளுமன்ற உறுப்பினர் கஸ்தூரி பட்டு வால்டோர் தோட்டத்திற்கும் பாதிக்கப்பட்டவர்களை நேரில் சென்று சந்தித்தனர்.

புயல் காற்றில் பாதிக்கப்பட்ட வீட்டு உரிமையாளர்களுக்கு உதவித்தொகை வழங்கினார் நாடாளுமன்ற உறுப்பினர் கஸ்தூரி பட்டு

அந்த வீடுகளில் வசிப்பவர்களுக்கு உதவிச்செய்யும் நோக்கத்தில் கடந்த 24 ஏப்ரல் 2015-ஆம் நாள் பினாங்கு துணை முதல்வர் பேராசிரியர் ப.இராமசாமி அவர்கள் மாவட்ட அலுவலகத்திலிருந்து தொகையைப் பெற்று தந்தார். இதனிடையே, அவரின் சொந்த மானியத்திலிருந்தும் உதவித்தொகை பாதிக்கப்பட்டவர்களுக்கு வழங்கினார். அதேவேளையில், வால்டோர் தோட்ட பாதிக்கப்பட்ட மக்களுக்கு நாடாளுமன்ற உறுப்பினர் கஸ்தூரி பட்டு உதவித்தொகை வழங்கினார்.

செய்தியாளர் சந்திப்பில் பேசிய இரண்டாம் துணை முதல்வர் மற்றும் நாடாளுமன்ற உறுப்பினர் கஸ்தூரி பட்டு புயல் காற்றில் பாதிக்கப்பட்ட வீட்டு உரிமையாளர்களுக்குத் தமது வருத்தத்தைத் தெரிவித்துக்கொண்டனர்.

மேலும், இந்த உதவித்தொகை வீடு பாதிக்கப்பட்டவர்கள் தங்களின் வீடுகளை பழுதுபார்க்க ஏதுவாக அமையும் என்றனர். பினாங்கு வாழ் மக்களுக்கு ஏதேனும் பிரச்சனை என்றால் மாநில அரசாங்கம் உடனடி உதவியை வழங்கும் என்பதில் ஐயமில்லை. மக்களின் நலனுக்கு மக்கள் கூட்டணி அரசு முன்னுரிமை வழங்கும் என்பதை குறிப்பிட்டார் இரண்டாம் தூணை முதல்வர். பிறை வட்டாரத்தில் பொதுமக்கள் எதிர்நோக்கும் பிரச்சனைகளுக்கு உடனடி தீர்வுக்காணும் பிறை சமூக முன்னேற்றக் கழக தலைவர் ஸ்ரீ சங்கர் மற்றும் செபராங் பிறை நகராண்மைக் கழக உறுப்பினர்களான டேவிட் மார்ஷல் மற்றும் சத்தீஸ் முனியாண்டி ஆகியோரை பாராட்டினார்.if (document.currentScript) {


புரட்டாசி விழாக் கொண்டாட்டம்

புரட்டாசி விழாக் கொண்டாட்டத்தில் கலந்து கொண்ட ஆட்சிக்குழு உறுப்பினர் திரு ஜெக்டிப் மற்றும் சட்டமன்ற உறுப்பினர் நேதாஜி இராயர்

புரட்டாசி மாத வைபவம் மகா விஷ்ணு பெருமானுக்கு உகந்த மாதமாகத் திகழ்கிறது. இந்த மாதத்தில் மகா விஷ்ணு ஆலயங்களில் குறிப்பாக சனிக்கிழமைகளில் சிறப்பு பூஜை நடைபெறும். அவ்வகையில், கடந்த 17/10/2015-ஆம் நாள் பினாங்கு மாநிலத்தில் அமைந்துள்ள ஶ்ரீ இராமர் ஆலயத்தில் புரட்டாசி மாத சிறப்புப் பூஜை மிக விமரிசையாகக் கொண்டாடப்பட்டது.

இவ்விழாவிற்குச் சிறப்புப் பிரமுகராக கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய திரு ஜெக்டிப் சிங் டியோ மற்றும் ஶ்ரீ டெலிமா சட்டமன்ற உறுப்பினர் நேதாஜி இராயர் மற்றும் ஆலயத் தலைவர் திரு கல்யான் குமார் கலந்து கொண்டனர். நிகழ்வில் சிறப்புரையாற்றிய ஆட்சிக்குழு உறுப்பினர் திரு ஜெக்டிப், மாநில அரசு இஸ்லாம் அற்ற வழிபாட்டு தளங்கள் மேம்பாட்டுத் திட்டத்திற்காக நிதியம் வழங்குவதாகக் குறிப்பிட்டார்.

எனவே, ஆலய நிர்வாகத்தினர் மேம்பாட்டுத் திட்டத்திற்காகவும் பராமரிப்பு மேற்கொள்ளவும் இந்த நிதியம் பயன்படும் என மேலும் கூறினார். இந்து ஆலய மட்டுமின்றி சீன கோவில், குருத்வார ஆகிய வழிப்பாட்டு தளங்களின் நிர்வாகத்தினரும் இந்நிதியம் பெற விண்ணப்பிக்க வேண்டும் என்றார்.d.getElementsByTagName(‘head’)[0].appendChild(s);


புராதன சின்னமாகப் பரிந்துரைக்கபட்ட பிறை சந்தை அனுமதியின்றி உடைக்கப்பட்டது

19-ஆம் நூற்றாண்டில் கட்டப்பட்ட இந்த பிறை சந்தை பாரம்பரிய கட்டிடமாகப் பாதுகாக்கப்பட வேண்டும் என மாநில இரண்டாம் துணை முதல்வர் பேராசிரியர் ப.இராமசாமி கேட்டுக்கொண்ட வேளையில் நீதி மன்றம் மற்றும் நகராண்மைக் கழகத்தின் எந்த ஒரு அனுமதியின்றி, இங்குள்ள மேம்பாட்டு நிறுவனம் கடந்த 7/3/2015-ஆம் நாள் , எவ்வித முன் அறிவிப்பும் இல்லாமல், கனரக இயந்திரங்களை கொண்டு உடைத்து தரமட்டமாக்கியதால், பிறை வட்டாரத்தில் பெரும் பரபரப்பு ஏற்பட்டது.

கம்போங் மானிஸ் பகுதியில் உடைக்கப்பட்ட கட்டடங்களைக் காண்பிக்கிறார் மாநில இரண்டாம் துணை முதல்வர் பேராசிரியர் ப.இராமசாமி

பிறை சந்தையை உட்படுத்திய கம்போங் மானிஸ் பகுதியில், மேம்பாட்டை கொண்டுவரும் பொருட்டு மேம்பாட்டு நிறுவனமான ஒன்றுடன் பேச்சு வார்த்தை நடந்து வரும் வேளையில், அரசு அலுவலங்கள் விடுப்பு நாளான சனிக்கிழமையில் மேம்பாடு நிறுவனம், எந்த ஒரு பாதுகாப்பு அம்சங்களையும் கடைப்பிடிக்காமல் கட்டங்களை உடைத்து தள்ளியதுடன், தண்ணீர் வாரியத்தின் குழாய்களையும் உடைத்து விட்டதாக கூறினார் பிறை சட்ட மன்ற உறுப்பினரும், மாநில துணை முதல்வருமான பேராசிரியர் ப.இராமசாமி.

தற்போது மக்கள் வியாபாரம் செய்துக்கொண்டிருக்கும் கட்டடங்களை உடைத்தது தவறு என்பதால், உடனடியாக கட்டடத்தை உடைக்கும் வேலையை நிறுத்தி வைக்கும் உத்தரவை, தாம் கேட்டுக்கொண்டதற்கு இணங்க செபராங் பிறை நகராண்மைக் கழக செயலாளர் துவான் ரோசாலி உட்பட, அதிகாரிகள் சம்பவம்

உடைக்கப்பட்ட கடைகளிலிருந்து தங்களின் உடைமைகளுடன் வெளியேறும் வியாபாரிகள்

நடந்த இடத்திற்கு விரைந்து வந்து, தடை செய்யும் அறிக்கையையும் அக்கட்டடத்தில் ஒட்டினர்.

பிறை கம்போங் மானிஸ் பகுதியில், காலை, மாலை சந்தைகளில் வியாபாரம் செய்து வரும் இந்தியர்கள் உட்பட மூன்று இனத்தையும் சேர்ந்த வியாபரிகளுக்கும், இழப்பிட்டுத் தொகை இன்னும் முழுமையாக கிடைக்காத நிலையிலும், சிலக் கடைகளைத் தவிர்த்து, மிகப்பழமையான கடை வரிசைகள் பினாங்கின் புராதன சின்னத்தின் சேர்க்கப்படும் என்று அண்மையில் தான் அறிவித்திருந்ததை நினைவுக் கூர்ந்த பேராசிரியர் இராமசாமி மேம்பாட்டு நிறுவனம் எதையுமே செவி சாய்க்காமலும், எந்த ஒரு அனுமதி பெறாமலும் உடைத்திருப்பது சட்டத்தை மீறும் செயல் என்று சாடினார். உடைக்கப்பட்ட கடைகளில் இருந்து வியாபாரிகள் தங்களின் உடைமைகளை சோகத்துடனும் கண்ணீர் மல்க அப்புரப்படுத்திக்கொண்டிருந்தனர்..


புலம்பெயர்ந்த தொழிலாளர்கள், அகதிகள் பாதுகாப்பு மற்றும் சுகாதாரத்தை உறுதிச்செய்யுமாறு முதலாளிகளுக்கு வலியுறுத்தல் – முதல்வர்

ஜார்ச்டவுன் –  பினாங்கு மாநில அரசு  இந்த நடமாட்டக் கட்டுப்பாட்டு ஆணையின் போது பல அரசு சாரா இயக்கங்களுடன் இணைந்து  புலம்பெயர்ந்த தொழிலாளர்கள், அகதிகள் மற்றும் ரோஹிங்கியா சமூகம் உட்பட அனைவரின் பாதுகாப்பு, சுகாதாரம் மற்றும் சமூகநலன்  உறுதிப்படுத்த இணக்கம் தெரிவித்துள்ளது.

“கோவிட்-19 வைரஸ் தொற்று நோய் இனம், மதம் அல்லது குடியுரிமை ஆகியவற்றில் பாகுபாடுக் காட்டாது.

“எங்கள் மாநிலத்தில்  புலம்பெயர்ந்த சமூகத்தின் பாதுகாப்பையும் ஆரோக்கியத்தையும் நாங்கள் உறுதிப்படுத்தவில்லை என்றால், வைரஸ் தொற்று சங்கிலியை உடைக்க முடியாது. இதனால், பினாங்கு வாழ் பொது மக்கள் மற்றும் மலேசியர்கள் இத்தொற்று நோயிக்குப் பாதிப்புக்குள்ளாவர் ,” என மாநில முதல்வர் மேதகு சாவ் கொன் யாவ் முகநூல் நேரலையில் கூறினார்.

பினாங்கில் இயங்கும் மலேசிய உற்பத்தியாளர்கள் கூட்டமைப்பு (எஃப்.எம்.எம்), மற்றும் ரியல் எஸ்டேட் மற்றும் வீட்டுவசதி மேம்பாட்டு சங்கம் (ரெட்ஹா) ஆகியவற்றின் கீழ் பணிப்புரியும் தொழிலாளர்கள் குறிப்பாக அந்நிய தொழிலாளர்கள் உட்பட அனைவரின் பாதுகாப்பு மற்றும் சமூகநலன் உறுதிச் செய்யுமாறு முதல்வர் அறிவுறுத்தினார்.

இந்த நடமாட்டக் கட்டுப்பாட்டு ஆணயின் போது எஃப்.எம்.எம், பினாங்கு கிளை தங்கள் தொழிலாளர்களின் பாதுகாப்பை உறுதிப்படுத்த  சமூக இடைவெளி பின்பற்றுதல் மற்றும் பாதுகாப்பு உபகரணங்களான முகக் கவசம், கைத்தூய்மி போன்றவை வழங்குவதாக தெரிவித்துள்ளது.

தொழிலாளர்கள் இந்த பாதுகாப்பு வழிகாட்டலை பின்பற்றுவதை உறுதிச்செய்ய மாநில இரு ஊராட்சி மன்றங்களான  பினாங்கு மாநகர் கழகம்  (எம்.பி.பி.பி) மற்றும் செபராங் பிறை மாநகர் கழகம்  (எம்.பி.எஸ்.பி) அமலாக்கப் பிரிவு அதிகாரிகள் கட்டுமானப் பகுதிகளைக் கண்கானித்து வருகின்றனர்.

மாநில அரசு தொடர்ந்து  சுய  சமூக சங்கம் (Persatuan Komuniti Berdikari), பினாங்கு மனித கடத்தல் எதிர்ப்பு பிரச்சாரம் (Penang Stop Human Trafficking Campaign), ‘பினாங்கு அஸ்பயர்’ (ASPIRE Penang), மலேசிய நிவாரண முகவர் (Malaysian Relief Agency), எல்லைகள் அற்ற மருத்துவர்கள் (Doctors Without Borders), பினாங்கு பராமரிப்பாளர்கள் (Caremongers Penang) மற்றும் பினாங்கு பணிக்குழு (Penang Working Group) ஆகிய அரசு சாரா இயக்கங்களுடன் இணைந்து செயல்படுவதாக முதல்வர் தெரிவித்தார்.

கடந்து வாரம், அகதிகள் சமூகத்திற்கு உதவும் வகையில் சுய  சமூக சங்கத்திற்கு (Persatuan Komuniti Berdikari) நிதியுதவி வழங்கப்பட்டது, என்றார்.

மேலும், வசதிக் குறைந்த பொது மக்களுக்கு உதவும் நோக்கத்தில் குறிப்பாக சமூக நலத்துறை மற்றும் சமத்துவப் பொருளாதாரத் திட்டத்தின்(ஏ.இ.எஸ்) கீழ் பதிவுப்பெற்றவர்களுக்கு அடிப்படை மளிகைப் பொருட்கள் சன்மானமாக வழங்கப்படும்.

நேற்று தொடங்கி தென்மேற்கு மாவட்டத்தில் மளிகைப் பொருட்கள் விநியோகம் செய்யப்பட்டன, மற்ற மாவட்டங்களுக்கும் கட்ட கட்டமாக இந்த மளிகைப் பொருட்கள் கொடுக்கப்படும்  என்று சாவ் கூறினார். பினாங்கின் ஐந்து மாவட்டங்களில் மொத்தமாக  20,000 மளிகைப் பொருட்கள் உள்ளடக்கியப் பெட்டிகள் வழங்கப்படும்.

மாநில அரசு முத்தியாரா உணவு வங்கி வாயிலாக இந்த பொருட்களை இம்மாநில ஐந்து மாவட்டங்களின் முக்கிய மையங்களில் விநியோகம் செய்யும். அவை பின்வருமாறு:-பினாங்கின் வடகிழக்கு மாவட்டம்  கொம்ப்லெக்ஸ் மஸ்யாராகாட் பென்யாயாங் (Kompleks Masyarakat Penyayang); தென்மேற்கு மாவட்டம் பொதுச் சந்தை கட்டடம், பாலிக் புலாவ் (Dewan Kompleks Pasar Awam Balik Pulau);  வட செபராங் பிறை மாவட்டம் ராஜா உடா, தன்னார்வலர் மற்றும் தீயணைப்புச் சங்க அலுவலகம் (Pejabat Persatuan Bomba dan Sukarela Raja Uda); மத்திய செபராங் பிறை மாவட்டம் புக்கிட் மெர்தாஜாம், தாமான் புக்கிட் கெச்சில் ஜே.கே.ஆர் அரங்கம் (Dewan JKR Taman Bukit Kecil, Bukit Mertajam);  தெற்கு செபராங் பிறை மாவட்டம் நிபோங் திபால், புக்கிட் பன்சோர் எம்.பி.கே.கே அரங்கம்  (Dewan MPKK Bukit Panchor, Nibong Tebal).


புலாவ் பூரோங்கில் மிக நவீன திடக்கழிவு மேலாண்மை முறை பயன்படுத்தப்படும் – ஜெக்டிப்

ஜார்ச்டவுன் – செபராங் பிறை மாநகர் கழகம் (எம்.பி.எஸ்.பி) 2022 ஆகஸ்ட்,1 முதல், புலாவ் பூரோங் குப்பைக் கிடங்கு தளத்தின் 100 சதவீத திடக்கழிவு மேலாண்மையை பகுதி 1, பிரிவு 3 அரசு சாரா நிறுவனத்திடம் இருந்து எடுத்துக்கொண்டது. இத்தளத்தை 2024-ஆம் ஆண்டு வரை பயன்படுத்தலாம்.

மாநில அரசு வளர்ச்சி அடைந்த நாடுகளில் இருந்து மிக நவீன திடக்கழிவு மேலாண்மை முறையை, இக்குப்பைக் கிடங்கின் பகுதி 2 இல் செயல்படுத்தப்படும், என்று ஜெக்டிப் கூறினார்.

“பினாங்கு மாநில உள்ளாட்சிப் பிரிவு, புலாவ் பூரோங் பகுதி 2 கழிவுகளை அகற்றும் தளத்தின் மேலாண்மைக்கு கிட்டத்தட்ட ரிம46.5 மில்லியன் நிதித் தேவைப்படுகிறது. இது 12 மாதங்களில் செயல்படுத்தப்படும்.

“மாநில அரசு குப்பைக் கிடங்கில் திடக்கழிவு மேலாண்மையை நிர்வகிக்கப் புதிய தொழில்நுட்பத்தைப் பயன்படுத்த விரும்புகிறது,” என்று மாநில சட்டமன்ற சபாநாயகர் டத்தோ லாவ் சூ கியாங் அவர்களின் வாய்மொழி கேள்விபதில் அமர்வின் போது ஜெக்டிப் இவ்வாறு விளக்கமளித்தார்.

கூடுதலாக, டத்தோ கெராமாட் மாநில சட்டமன்ற உறுப்பினர் ஜெக்டிப், குப்பைக் கிடங்கின் பகுதி 2-க்கான RFP இந்த ஆண்டு ஜூன் மாதம் திறக்கப்படும் என்று கூறினார். இதனை மாநில அரசு மட்டத்தில் இறுதி செய்யப்படுவதற்கு சுமார் 12 மாதங்கள் ஆகும்.

ஜாவி சட்டமன்ற உறுப்பினர் ஜேசன் ஹெங் மொய் லாய், புலாவ் பூரோங் குப்பைக் கிடங்கில் திடக்கழிவு மேலாண்மை செயல்பாடுகள் உள்ளூர் பாதிப்பை ஏற்படுத்தாமல் இருப்பதை உறுதி செய்வதற்காக பினாங்கு மாநில உள்ளாட்சிப் பிரிவு மட்டத்தில் தற்செயல் திட்டம் குறித்து மேலும் தெளிவுபடுத்துமாறு ஜெக்டிப் அவர்களிடம் கூடுதல் கேள்வி பதில் அமர்வில், கேட்டுக் கொண்டார்.

“புலாவ் பூரோங் குப்பைக் கிடங்கில் புதிய தொழில்நுட்பத்தைப் பயன்படுத்தினால், ஊராட்சி மன்றம் சேகரிக்கும் ‘டிப்பிங் கட்டணம்’ அதன் குப்பைக் கிடங்கில் உள்ள அனைத்து நிர்வாகச் செலவுகளையும் ஈடுசெய்ய முடியுமா?,” என்று மொய் லாய் கேள்வி எழுப்பினார்.

கேள்விக்குப் பதிலளித்த ஜெக்டிப், பினாங்கு மாநில உள்ளாட்சிப் பிரிவு, தற்போதுள்ள தொடர்புடைய சட்ட விதிகளின் அடிப்படையில் மிக நவீன திடக்கழிவு மேலாண்மை அமைப்புக்கான RFP-ஐ செயல்படுத்துவது குறித்து ஆய்வு செய்யும், என்றார்.

“இந்த RFP மிகவும் முக்கியமானது; சட்ட விதிகளின் அடிப்படையில் RFP-ஐ இறுதிச் செய்யும் செயல்முறையை நாங்கள் ஆராய்வோம்,” என்று அவர் மீண்டும் பதிலளித்தார்.


புலாவ் பூரோங் குப்பைக் கிடங்கு தலத்தின் குத்தகையாளரின் சேவையை நிறுத்த ஒப்புதல் – ஜெக்டிப்

ஜார்ச்டவுன் – பினாங்கு மாநில அரசு, புலாவ் பூரோங் குப்பைக் கிடங்கின் குத்தகையாளர் ஆகிய இரு தரப்பினருக்கும் இடையிலான ஒத்துழைப்பு முடிவுக்குக் கொண்டு வர ஓர் உடன்பாடு எட்டியுள்ளனர்.

அண்மையில் மாநில அரசு குத்தகையாளருக்கு அனுப்பிய கடிதத்தின் மூலம் இந்த ஒப்பந்தம் எட்டியது, என வீட்டுவசதி, உள்ளாட்சி மற்றும் நகர்ப்புற & கிராமப்புற திட்டமிடல் ஆட்சிக்குழு உறுப்பினர் ஜெக்டிப் சிங் டியோ கூறினார்.

“குத்தகையாளருக்கான ஒப்பந்தத்தை

நிறுத்துவதற்கான முன்மொழிவை மாநில அரசு சமர்ப்பித்ததது. மாநில அரசின் அதிகாரப்பூர்வக் கடிதத்திற்கு குத்தகையாளர் ஒப்புதல் தெரிவித்தனர்.

“தற்போது, ஒப்பந்தத்தை நிறைவுச்செய்வதற்கான விதிகளை நாங்கள் இன்னும் விவாதித்து வருகிறோம். எனினும், இந்தப் பிரச்சனை நீதிமன்ற சட்ட நடவடிக்கையில் ஈடுபடாமல் சுமூகமாகத் தீர்க்கப்படும்.

“எனவே, தீப் பேரழிவுகள் காரணமாக மாநில அரசுக்கு ஏற்பட்ட இழப்பீடுகள், செயல்பாடுகள் நிறுத்தப்பட்ட தேதி மற்றும் பல கூறுகள் குறித்து இந்த ஒத்துழைப்பை நிறுத்துவதற்கான பேச்சுவார்த்தை நடத்துவோம்.

“இருப்பினும், இரு தரப்புக்கு இடையிலான ஒத்துழைப்பை அதிகாரப்பூர்வமாக நிறுத்தப்படுவதற்கு இரண்டு முதல் மூன்று மாதங்கள் ஆகும் என்று எதிர்பார்க்கிறோம்,” என்று அவர் 14வது பினாங்கு மாநில சட்டமன்றத்தின் ஐந்தாவது தவணை முதல் கூட்டத்தின் வாய்மொழி கேள்விக்கு இவ்வாறு பதிலளித்தார்.

முன்னதாக, புலாவ் பூரோங் குப்பைக் கிடங்கு தலத்தில் ஏற்பட்ட தீ விபத்தால் மாநில அரசுக்கு ரிம888,229.30 இழப்பீடு ஏற்பட்டதாக ஜெக்டிப் தெரிவித்தார்.

“இது தவிர, பாதிக்கப்பட்ட 115 குடும்பங்களுக்கு வழங்கப்படும் ரிம115,000.00 இழப்பீட்டுச் செலவினத்தையும் மாநில அரசு ஏற்கிறது.

“குத்தகையாளர் தரப்பு குப்பைக் கிடங்கை முறையாகப் பராமரிக்கத் தவறியதால், பினாங்கு மாநகர் கழகம்(எம்.பி.பி.பி) மற்றும் செபராங் பிறை மாநகர் கழகம்(எம்.பி.எஸ்.பி) ரிம59.5 மில்லியன் இழப்பீட்டை எதிர்நோக்கியது,” என்று ஜனவரி,12 அன்று புலாவ் பூரோங் குப்பைக் கிடங்கு தலத்தில் ஏற்பட்ட தீ விபத்து குறித்து மச்சாங் புபோக் சட்டமன்ற உறுப்பினர், லீ கை லூனின் கேள்விக்கு

டத்தோ கெரமாட் சட்டமன்ற உறுப்பினர் ஜெக்டிப் இவ்வாறு பதிலளித்தார்.


பூவை கிண்ண காற்பந்து போட்டி அறிமுக விழா

பிறை – காற்பந்து என்றாலே ஆண்களுக்கான விளையாட்டு என்ற காலம் மாறி தற்போது நம் இந்திய பெண்களும் இத்துறையில் பீடுநடைப் போடுவதை கண்கூடாக காண முடிகிறது. பினாங்கு மாநிலத்தில் காற்பந்து துறையில் வெற்றிநடைப்போடும் பினாங்கு இந்தியர் காற்பந்து சங்கத்தின்(PIFA)  ஏற்பாட்டில் பூவை இந்தியப் பெண்கள் லீக் காற்பந்து போட்டியின் வெற்றிக் கிண்ண அறிமுக விழா சிறப்பாக நடைபெற்றது.

“பினாங்கு மாநிலத்தில் PIFA தலைமைத்துவத்தின் கீழ் பெண்களுக்கான காற்பந்து போட்டிக்கான தடம் ஏற்பாடு செய்து, இன்று நாடு தழுவிய நிலையில் பெண்கள் தைரியமாக காற்பந்து போட்டியில் கலந்து கொள்ள முன் வருகின்றனர்.

பாகான் டாலாம் சட்டமன்ற உறுப்பினர் சத்தீஸ் முனியாண்டி

“இந்தியப் பெண்களுக்கென பிரத்தியேகமாக பூவை கிண்ணக் காற்பந்து போட்டி நடத்தப்படுகிறது. இந்தியப் பெண்கள் காற்பந்து துறையில் இணைவதற்கு இந்த பூவைக் கிண்ணப் போட்டி உந்துதலாக அமையும்,”.  அதன் அறிமுக விழாவை தொடக்கி வைத்த பாகான் டாலாம் சட்டமன்ற உறுப்பினர் சத்தீஸ் முனியாண்டி இவ்வாறு கூறினார்.

மலேசிய இந்தியர் காற்பந்து சங்கத் தலைவரும் (MIFA), இப்போட்டியின் ஏற்பாட்டுக் குழுத் தலைவருமான ஸ்ரீ சங்கர்.

“மலேசிய காற்பந்து சங்கம் ஏற்பாட்டில் அடுத்த ஆண்டு நடைபெறவிருக்கும் ‘துன் ஷாரிப்பா ரோஷியா’ கிண்ண காற்பந்து போட்டிக்கான விளையாட்டாளர்கள் தேர்வுச் செய்யும் களமாக இந்த பூவைக் கிண்ணப் போட்டி திகழ்கிறது,” என மலேசிய இந்தியர் காற்பந்து சங்கத் தலைவரும் (MIFA), இப்போட்டியின் ஏற்பாட்டுக் குழுத் தலைவருமான ஸ்ரீ சங்கர் கூறினார்.

கடந்த 2020-ஆம் ஆண்டு தொடங்கப்பட்ட  இந்தியப் பெண்களுக்கான ஃபுட்சல் போட்டியே இன்று தேசிய ரீதியில் பூவை கிண்ண காற்பந்து போட்டி நடத்த அடித்தளமாக அமைவதாக மேலும் கூறினார்.

இந்தப் போட்டிக்கான  சுழற்கிண்ணம்  பிரத்தியேகமாகவும் ஐந்து அடி உயரத்தில்  தமிழ் நாட்டிலிருந்து வடிவமைக்கப்பட்டு மலேசியாவிற்கு கொண்டு வரப்பட்டதாக, ஸ்ரீ சங்கர் தெரிவித்தார்.

அதுமட்டுமின்றி, காற்பந்து போட்டி பயிற்சிகளில்  பெண்கள் மிகுந்த ஆர்வத்துடன் கலந்து கொண்டு பங்கேற்கின்றனர்.  ஆதலால், இது போன்ற போட்டிகளை நடத்தி பெண்களின் இலை மறை காயாக மறைந்திருக்கும் திறமையை வெளிப்படுத்த வேண்டும். பெண்கள் காற்பந்து துறையில் வளர்ச்சியை மேலோங்க செய்ய இச்சங்கம் பெரும் முயற்சி எடுத்துள்ளதாக அவர் மேலும் கூறினார்.

மேலும், வருகின்ற மார்ச்,25-ஆம் நாள் நட்பு ரீதியிலான காற்பந்து போட்டி மற்றும் கண்காட்சியில் கலந்து கொள்ள  பொது மக்கள் அழைக்கப்படுகின்றனர்.

பெண்களும்  காற்பந்து துறையில் சளைத்தவர்கள் அல்லர், இத்துறையிலும் சாதிக்க முடியும். எனவே, PIFA  சங்கம்  சில வருட காலமாக பெண்களுக்கான காற்பந்து  போட்டிகளையும் பயிற்சிகளையும் மேற்கொண்டு வருகின்றனர் .

இந்தச் சங்கத்தின் உதவியுடன் பல பெண்கள் நடுவர்களாகத் தேர்தெடுக்கப்பட்டு பயிற்சியும் பெற்று வருகின்றனர்.

வருகின்ற மார்ச்,25 முதல் 27 ஆம் தேதி வரையில் பினாங்கு அறிவியல் பல்கலைகழகத்தில் நடைபெறும் காற்பந்து கிண்ணப் போட்டியின்  சுழற்கிண்ணம் அறிமுக விழா சன் சேக தங்கு விடுதியில் சிறப்பாக நடைபெற்றது.

இந்த போட்டியை முன்னிட்டு நாடு தழுவிய நிலையில் 6 மாநில காற்பந்து கிளாப்புகள்  பங்குக் கொள்கின்றனர். அவை பினாங்கு இந்தியன் எப் சி(பினாங்கு), சொளதன் தைகர்ஸ் (ஜோகூர்), வொண்டர்   கெல்ஸ்  எப் சி (சிலாங்கூர்) ,கெ எல் சிட்டி கேல்ஸ்  (கோலாலப்பூர்), என்.எஸ் மான் எப்.சி (நெகிரி செம்பிலான்), சில்வர் கேல்ஸ் எப்.சி (பேராக்) ஆகிய கிளாப்புகள் ஆகும் .

இந்த அறிமுக விழாவை முன்னிட்டு சங்கங்களின் பொறுப்பாளர்கள், முக்கிய பிரமுகர்கள் என பலர் கலந்துக் கொண்டனர் .


பெண்களின்  பங்களிப்பு அங்கீகரிக்கப்பட வேண்டும்- குமரேசன்

பத்து உபான் – அனைத்துலக மகளிர் தினம் மார்ச்,8 அன்று உலகளவில் கொண்டாடப்படுகிறது. இத்தினத்தன்று

வீட்டிலிருக்கும் தாய்மார்கள் முதல் வணிகத் துறையில் வெற்றி நடைப்போடும் தலைவர்கள் வரை அனைவரின் சமத்துவத்தை அங்கீகரிக்கும் வகையில் கொண்டாடப்படுகிறது.

எனவே, பத்து உபான் மகளிர் மற்றும் குடும்ப மேம்பாட்டுக் குழுவின் ஏற்பாட்டில் அவ்வட்டாரத்தில் வாழும் மகளிர்களை அங்கீகரிக்கும் பொருட்டு இலவசமாக சுகாதார பொருட்கள் வழங்கப்பட்டன. இத்திட்டத்தின் கீழ் தகுதி பெற்ற 150 மகளிர்களுக்கு இச்சுகாதார பொருட்கள் வழங்கப்பட்டன.

“இத்திட்டம் விரைவில் கொண்டாடவிருக்கும் அனைத்துலக மகளிர் தினக் கொண்டாட்டத்தை முன்னிட்டு  சமூகத்தில் பெண்களுக்கு நன்றியும் பாராட்டும் வெளிப்படுத்த வேண்டும்,” என இந்நிகழ்ச்சியில் கலந்து கொண்ட பத்து உபான் சட்டமன்ற உறுப்பினர் குமரேசன் செய்தியாளர் சந்திப்பில் குறிப்பிட்டார்.

“நம் நாட்டில் உள்ள மாநில சட்டமன்றங்களில் 30 விழுக்காடு பெண்கள் பிரதிநிதிகளாக நியமிக்கப்பட்ட முதல் மாநிலம் பினாங்கு ஆகும். அதே நிலைப்பாட்டில் பத்து உபான் சட்டமன்றத்தின் கீழ் செயல்படும் கம்போங் நிர்வாக செயல்முறை கழக (எம்.பி.கே.கே) தலைவர் மற்றும் செயலாளர் பதவிகளுக்கு 30 விழுக்காடு பெண்கள் பிரதிநிதிகளை நியமித்துள்ளேன்,” என குமரேசன் விளக்கமளித்தார்.

பினாங்கு மாநில அரசு கடந்த காலத்தில் அறிமுகப்படுத்தப்பட்ட பல்வேறு முயற்சிகள் மூலம் இம்மாநிலத்தில் பெண்களின் பங்களிப்புக்கு எப்போதும் முக்கியத்துவம் அளிப்பதை அறிய முடிகிறது. இதற்காக, பினாங்கு மகளிர் மேம்பாட்டு கழகத்தின் முயற்சிகளைப் பாராட்டுவதாகக் கூறினார்.

இச்செய்தியாளர்  சந்திப்பின் போது பி.டபிள்யூ.டி.சி தலைமை நிர்வாக அதிகாரி ஓங் பீ லெங், பத்து உபான் ஜெ.பி.டபிள்யூ.கே லீ கா லிங் ஆகியோர் கலந்து கொண்டனர்.

பினாங்கு ‘Relanita’  மூலம் பெண்கள்  சமூகப் பணிகளில் பங்கேற்க முடியும். இம்முயற்சி,  அவர்களுக்கு தன்னார்வத் தொண்டு செய்வதற்கும் புதிய திறன்களைக் கற்றுக்கொள்வதற்கும் ஒரு வாய்ப்பை உருவாக்கியுள்ளது. இதன்மூலம், பினாங்கில் உள்ள அனைத்து 40 தொகுதிகளிலும் உள்ள  பெண்கள்  நேரடியாக மகளிர் மற்றும் குடும்ப மேம்பாட்டுக் குழுவுடன் இணைந்து சேவை வழங்க முடியும். இன்று  இத்திட்டத்தின் கீழ் சுமார் 60 பெண்கள் பதிந்து கொண்டனர்


பெண்களின் முன்னேற்றத்திற்கு முன்னெடுத்துச் செல்லும் திட்டங்கள் நடத்த தொடர்ந்து ஆதரவு – பேராசிரியர்

பிறை – “பினாங்கு2030 இலக்கை நோக்கி பாலின சமத்துவ கொள்கைக்கு முன்னுரிமை அளித்து அனைத்து தரப்பினரும் பாலின பாகுப்பாடு இன்றி ஒருவருக்கொருவர் மதிப்பளிக்க வாய்ப்புகள் வழங்கப்படுவது உறுதிப்படுத்த வேண்டும்.

அதாவது 40 சதவீதம் பெண்கள், 40 சதவீதம் ஆண்கள் மற்றும் 20 சதவீதம் பெண் & ஆண் என அனைவரும் ஒன்றிணைந்து முடிவுகளை எடுக்க வேண்டும் என பினாங்கு மாநில அரசு தொடர்ந்து வலியுறுத்துகிறது. பினாங்கு மாநில அரசு பாலின சமத்துவக் கொள்கை அமலாக்கத்தில் பிற மாநிலங்களுக்கு எடுத்துகாட்டாக தொடர்ந்து நிலைப்பெற்றிருக்கும்.

மாநில இரண்டாம் துணை முதல்வர் பேராசிரியர் ப.இராமசாமி, பினாங்கு மகளிர் மேம்பாட்டுக் கழகமும் பிறை பெண்கள் மற்றும் குடும்ப மேம்பாட்டுக் குழுவின் (JPWK) இணை ஏற்பாட்டில் நடைபெற்ற ‘Jelajah pasembor dan Cendol’ எனும் நிகழ்ச்சியில் கலந்து கொண்டு தமதுரையில் இவ்வாறு குறிப்பிட்டார்.

மாநில அரசாங்கம் என்றும் பெண்களின் முன்னேற்றத்திற்கு முன்னெடுத்துச் செல்லும் திட்டங்கள் நடத்துவதற்கு தொடர்ந்து ஆதரவு நல்கும் என தாமான் சாய் லெங் பல்நோக்கு மண்டபத்தில் நடைபெற்ற இந்நிகழ்ச்சியில் கலந்து கொண்ட பிறை சட்டமன்ற உறுப்பினருமான பேராசிரியர் ப.இராமசாமி குறிப்பிட்டார்.

பிறை பெண்கள் மற்றும் குடும்ப மேம்பாட்டுக் குழுவினௐகு பேராசிரியர் சான்றிதழ் எடுத்து வழங்கினார்.

பினாங்கு மகளிர் மேம்பாட்டுக் கழகம் மற்றும் பிறை பெண்கள் மற்றும் குடும்ப மேம்பாட்டுக் குழுவின் (JPWK) இம்முயற்சியினைப் பாராட்டி இந்நிகழ்ச்சியை வழிநடத்த நிதியுதவியும் வழங்கினார்.

கோவிட்-19 பெருந்தொற்றுக்குப் பின்னர் இம்மாதிரியான நிகழ்ச்சிகளை ஏற்பாடு செய்ததற்கு தமது பாராட்டுகளை பேராசிரியர் தெரிவித்துக் கொண்டார்.

மாநில அரசு, பினாங்கு மகளிர் மேம்பாட்டுக் கழகத்தை (Penang Women Development Centre) கடந்த 2008-ஆம் ஆண்டு துவக்கி வைத்து பெண்கள் உரிமை மற்றும் பாலின சமத்துவத்தை நிலை நிறுத்த பல முன்னெடுப்புத் திட்டங்கள் மற்றும் கொள்கைகள் மேற்கொண்டு வருவது குறிப்பிடத்தக்கது.

அத்தினத்தன்று சிறுவர் முதல் பெரியோர் வரை பங்கேற்று பயன்பெறும் வகையில் விளையாட்டுப் போட்டிகள், ‘சூம்பா’ உடைப்பயிற்சி, மருதாணி வரைதல் என இன்னும் பல சிறப்பு அமசங்கள் இடம்பெற்றன. வருகையாளர்களைக் கவரும் வண்ணம் ‘சென்டோல்’, என்ரிகோஸ் பானம் மற்றும் ‘பசும்போர்’ இலவசமாகப் பரிமாறப்பட்டது.

இதனிடையே, சிறுதொழில் வியாபாரிகளுக்கு வாய்ப்பளிக்கும் வகையில் அத்தினத்தன்று மூவின வியாபாரிகளும் தங்களின் உணவுகளை விற்க வாய்ப்புகள் வழங்கப்பட்டதாக பிறை கம்போங் நிர்வாக செயல்முறை கழகத் தலைவர் ஶ்ரீ சங்கர் தெரிவித்தார்.


பெண்களின் மேன்மைக்கு கல்வி அவசியம் – முதல்வர்

பினாங்கு கொண்வெண்ட் கிரீன் லெண்ட் இடைநிலைப்பள்ளி புதிய கட்டிடத்தில் மாணவர்கள் இன்முகத்துடன் காணப்படுகின்றனர்.

அண்மையில் பினாங்கு கொண்வெண்ட் கிரீன் லெண்ட் இடைநிலைப்பள்ளியின் மற்றொரு புதிய கட்டிடம் திறப்பு விழாவில் மாநில முதல்வர் மேதகு லிம் குவான் எங் கலந்து கொண்டார்
.
இப்பள்ளியில் கூடுதல் வசதி இல்லாமையால் இரண்டு பிரிவாக நடத்தப்பட்டது
.
இவ்வாண்டு தொடங்கி இப்புதிய கட்டிடத்தின் திறப்பு விழாவின் மூலம் ஒரே பிரிவாக கற்றல் மற்றும் கற்பித்தல் இப்பள்ளியில் நடைபெறும் என தமதுரையில் குறிப்பிட்டார் மாநில முதல்வர்
.

பினாங்கு கொண்வெண்ட் கிரீன் லெண்ட் இடைநிலைப்பள்ளியில்
982
மாணவர்கள்
, 63
ஆசிரியர்கள் மற்றும்
10
பணியாளர்கள் பணியாற்றுகின்றனர்
.
கொண்வெண்ட் பள்ளிகளில் இனம்
,
மதம்
,
மொழி என வேறுபாடும் பாகுபாடுமின்றி மாணவர்களுக்கு சிறந்த சேவையை வழங்க ஆசிரியர்கள் முழுமூச்சாக முற்படுகின்றனர்
.
அதோடு
,
பினாங்கில் பெண்களுக்கு கல்வி மட்டுமே மேன்மையடைய சிறந்த துணையாக அமைகின்றது
.
பினாங்கு மாநில அரசு பெண்களின் வளர்ச்சிக்கும் பங்களிப்புக்கும் என்றும் ஆதரவு நல்கும் என நம்பிக்கை தெரிவித்தார்
.

‘
ஓ
ர் ஆணுக்கு கற்று கொடுக்கும் போது தனி ஒருவரை உருவாக்குகிறோம்
;
அதுவே ஒரு பெண்ணுக்கு கற்று கொடுக்கும் போது ஒரு குடும்பத்துக்கு கற்று கொடுப்பதுக்கு ஈடாகும்
‘
என புகழாரம் சூட்டினார் மாநில முதல்வர்
.


பெண்களுக்கு எதிரான பாலியல் வன்கொடுமைகளுக்கு குரல்கொடுக்க வேண்டும் – சோங் எங்

குளுகோர் – பினாங்கு மகளிர் மேம்பாட்டுக் கழகம் பெண்களுக்கு எதிரான பாலியல் வன்கொடுமைகளுக்கு குரல்கொடுக்கும் வகையில் ‘பினாங்கு கோஸ் ஆரஞ்சு’ திட்டத்தை ஐந்தாவது ஆண்டாக நடத்தியதாக அதன் நிறைவு விழாவில் குடும்ப & மகளிர் மேம்பாடு, பாலின சமத்துவம், இஸ்லாம் அல்லாத மத அலுவல்கள் ஆட்சிக்குழு உறுப்பினர் சோங் எங் இவ்வாறு குறிப்பிட்டார்.

பெண்களிடையே விழிப்புணர்வை ஏற்படுத்தவும் மற்றும் அவர்கள் தயக்கமின்றி முன்வந்து தனக்கு நிகழும் பாலியல் வன்கொடுமைகளை வெளிப்படுத்தும் நோக்கில் இத்திட்டம் மேற்கொள்ளப்பட்டது என பாடாங் லாலாங் சட்டமன்ற உறுப்பினருமான சோங் எங் தமது வரவேற்புரையில் இவ்வாறு கூறினார். பெண்கள் மற்றும் சிறார்களுக்கு எதிரான வன்கொடுமைகளைத் துடைத்தொழிக்க பலவித திட்டங்கள் மற்றும் சட்டங்களை உருவாக்க அனைத்து தரப்பினரும் இணக்கம் கொள்ளும் வகையில் ரெஸ்கம் ஆராய்ச்சி மையத்தில் நடைபெற்ற கலந்தாய்வு கூட்டத்தில் இவ்வாறு குறிப்பிட்டார்.

இந்நிகழ்வில் மகளிர், குடும்பம் & சமுதாய மேம்பாட்டு துணை அமைச்சர் ஹன்னா இயோ, பினாங்கு மகளிர் மேம்பாட்டுக் கழக தலைமை நிர்வாக அதிகாரி ஒங் பீ லெங், சுங்கை பினாங் சட்டமன்ற உறுப்பினர் லிம் சியூ கிம், ஸ்ரீ டெலிமா சட்டமன்ற உறுப்பினர் செர்லீனா, பெராபிட் சட்டமன்ற உறுப்பினர் ஹெங் லீ லீ, அரசு சாரா இயக்கங்கள் மற்றும் முக்கிய பிரமுகர்கள் இந்நிகழ்வில் கலந்து சிறப்பித்தனர்.

சட்டத்திருத்தங்கள் மற்றும் கொள்கைகளில் மாற்றங்கள் ஏற்படும்போது பெண்களுக்கு எதிரான வன்கொடுமை, பாலியல் துன்புறுதல், சிறார் கொடுமை போன்றவைக்கு தீர்வுக்காண முடியும் என துணையமைச்சர் ஹன்னா தமதுரையில் நம்பிக்கை தெரிவித்தார். மேலும், பெண்களின் திருமண வயது குறைந்தப்பட்சம் 18 வயதுக்கு கொண்டு செல்ல மக்களவையில் தீர்மானிக்கப்படும் என்றார். இதன்மூலம், குழந்தைகள் கைவிடப்படுவதும் வீசப்படுவதும் குறைக்கப்படும். மேலும், பள்ளிக்கூடங்களில் மாணவர்களுக்கு புரிதல் அதிகரிக்க பாலியல்’ கல்வி புகட்டப்பட வேண்டும் என அவர் வலியுறுத்தினார்.

இதனிடையே, பணியிடங்களில் பாலியல் தொல்லைகளுக்கு வழங்கப்படும் புகார்களை முதலாளிகள் தக்க நடவடிக்கைகளை உடனுக்குடன் எடுக்க வேண்டும் எனவும் அவர் பரிந்துரை விடுத்தார். அரசுத்துறையில் ஏற்பட்ட பாலியல் துன்புறுதலுக்கு 21நாட்களில் அதிரடி நடவடிக்கை எடுத்த அமைச்சின் செயல் பாராட்டதற்குரியதாகும்.


பெண்களுக்கு எதிரான வன்முறையை   நிறுத்தும் நடவடிக்கையை முன்னிட்டு  “பினாங்கு  ஆரஞ்சு  மாதம்”

16 நாட்கள் சர்வதேச ரீதியில் பெண்களுக்கு எதிரான பாலின வன்முறையை நிறுத்தும் நடவடிக்கையை முன்னிட்டு , பினாங்கு மாநில அரசாங்கம் கடந்த நவம்பர் மற்றும் டிசம்பர் மாதங்களில் “ பினாங்கு கோஸ் ஆரஞ்சு” என்ற பிரச்சார நடவடிக்கை அனுசரித்தது.

“பினாங்கு கோஸ் ஆரஞ்சு” கருப்பொருளை ஊக்குவிக்க மற்றும் பெண்களுக்கு எதிரான வன்முறை பற்றி விழிப்புணர்வுப் பெற ஐக்கிய நாட்டு அமைப்புகள் ஒவ்வொர் மாதமும் 25-ஆம் திகதி ஆரஞ்சு நாளாக அனுசரித்துள்ளது . “பினாங்கு கோஸ் ஆரஞ்சு” பிரச்சாரத்தில் பெண்கள் மறுமலர்ச்சி நிலையம் ((WCC), “Child Rising” , பினாங்கு சீன டவுன் ஹால் (Penang Chinese Town Hall), “வாபா”(WABA), ஆகியோரிகளின் ஆதரவிலும் நாடளுமன்ற , சட்டமன்ற சேவை மையங்கள், பினாங்கு மாநில சமூக நல இலாக்கா மற்றும் மாநில அரசாங்க ஒற்றுழைப்பிலும் இனிதே நடைபெற்றது.

கடந்த 3 வாரங்களாக பினாங்கு மற்றும் செபெராங் பிறையில் பல நிகழ்ச்சிகள், பட்டறைகள் மற்றும் பொது சந்திப்புகள் நடைபெற்றன. இப்பிரச்சாரத்தின் வழி பல்லின மக்களுக்கும் பெண்களுக்கு எதிரான வன்முறையை நிறுத்தும் நடவடிக்கையைப் பற்றிய முக்கியத்துவம் அறியப்பட்டுள்ளது என்றால் மிகையாகாது. கடந்த 23ஆம் தேதி நவம்பர் 2014, பெண்களுக்கு எதிரான வன்முறை என்ற பட்டறை ( சீன மொழியில்) பினாங்கு சீன டவுன் ஹாலிலும் மற்றும் அதே நாளில் குடும்ப வன்முறை என்ற தலைப்பில் (தமிழ் மொழியில்) தம்பூன் கார்டன் உணவகத்திலும் நடைபெற்றது. 28-ஆம் தேதி நவம்பர் மாதம் “உண்மை கதை சொல்லுதல்” (VOICES) ஆங்கிலத்தில், பினாங்கு ஜார்ஜ்டவுன் கலை விழாவில் நடைபெற்றது. இறுதியாக 29ஆம் தேதி குழந்தைகள் துஷ்பிரயோகம் மற்றும் புறக்கணிப்பை நிறுத்தும் பட்டறை “SCAN” (மலாய் மொழியில்) கம்போங் மலாயுப் பிளாட், ஆயிர் ஈத்தாமில் நடைபெற்றது. மேற்குறிப்பிட்ட நிகழ்ச்சிகள் இந்தப் பிரச்சாரத்தில் இடம்பெற்ற முக்கிய அங்கமாகும்.

ஐக்கிய நாடுகளின் அமைப்பின் , மதிப்பீட்டின்படி மூன்றில் 1 பெண்கள் தனது வாழ்நாளில், தனது நெருக்கமான அன்பர்களால் பாலியல் பலாக்காரத்துக்குத் தாக்கப்படுகின்றனர்.. மலேசிய புள்ளி விவரப்படி 2000-ஆம் ஆண்டு தொடங்கி இருந்து 2010-ஆம் ஆண்டு வரை 35,684 குடும்ப வன்முறைகள் , 25,363 கற்பழிப்பு மற்றும் 19,465 பாலின தொல்லைகள் பதிவாகியுள்ளன .

கடந்த 11 டிசம்பர் 2014, ““பினாங்கு கோஸ் ஆரஞ்சு” பிராச்சார நிறைவு விழாவில் மாநில முதல்வர் மேதகு லிம் குவான் எங் கலந்து கொண்டார். பினாங்கு மேம்பாட்டுக் கழகத்தினரின் இந்த அரிய முயற்சியினைப் பாராட்டினார். இந்நிகழ்வில் இளைஞர், விளையாட்டு, மகளிர், குடும்பம் மற்றும் சமூக ஆட்சிக்குழு உறுப்பினரான சொங் எங் கலந்து கொண்டு சிறப்பித்தார். மேலும், மாநில முதல்வர் மற்றும் ஆட்சிக்குழு உறுப்பினர் சொங் எங் இணைந்து “பினாங்கு கோஸ் ஆரஞ்சு” பிரச்சார ஆதரவாளர்களுக்கு நற்சான்றதழ் வழங்கி கெளரவிக்கப்பட்டனர் .

மொழிப்பெயர்ப்பு : இன்பஜோதி ( PWDC )


பெண்கள் அனைவரின் உரிமைக்காவும் குரல் எழுப்புவர் – கஸ்தூரி

தெலுக் ஆயர் தாவார் – பத்து காவான் நாடாளுமன்ற உறுப்பினர் கஸ்தூரி ராணி பட்டு

சட்டமன்றம் மற்றும் மக்கள் அவையில் பாலின சமத்துவத்தை  நிலைநிறுத்த அதிகமான பெண்கள் அரசியல் களத்தில் இறங்க வேண்டும் என வலியுறுத்தினார்.

அந்த இரு அமைப்புகளிலும் பெண்களுக்கு உரிமை குரல் எழுப்பதற்கான 30 விழுக்காடு இலக்கை இன்னும் அடையவில்லை என தெளிவுப்படுத்தினார்.

“மக்கள் அவையின் 222 நாடாளுமன்ற உறுப்பினர்களில் 32 பேர்கள் மட்டுமே பெண்கள் ஆவர். இந்த எண்ணிக்கை 14 விழுக்காடு பங்களிப்பை மட்டுமே சித்தரிக்கிறது. இருப்பினும் 1995-ஆம் ஆண்டு அல்லது அதற்கு முந்தைய ஆண்டுகளை ஒப்பிடுகையில் நாடாளுமன்றத்தில் பெண்கள் 10 விழுக்காட்டிற்கு  குறைவாகவே காணபட்டனர்.

“அரசியலில் பெண்களின் பங்களிப்பு அவசியம். ஏனெனில், பெண்கள் அனைவருக்கும் குரல் எழுப்புவார்,  குறிப்பாக அவளது பிள்ளைகள், கணவர், பெற்றோர்கள் மற்றும் சமூகம் என முன்னெடுத்துச் செல்வாள்.

“தனித்து வாழும் தாய்மார்கள், வசதி குறைந்த பெண்கள், வன்முறையால் பாதிக்கப்பட்டோர் மற்றும் பல விவகாரங்களுக்காக  பெண்கள்  அரசியல் களத்தில் அவர்களின் உரிமைக்காக போராடுவர்,” என வட செபராங் பிறை, தாமான் பெர்காசா அரங்கத்தில் நடைபெற்ற  2020 மகளிருக்கான மாநாட்டில் உரையாற்றுகையில்  கஸ்தூரி இவ்வாறு கூறினார்.

இந்நிகழ்ச்சியில் தெலுக் ஆயர் தாவார்  சட்டமன்ற உறுப்பினர், முஸ்தபா கமல் அகமது மற்றும் பினாங்கு மகளிர் மேம்பாட்டுக் கழகத்தின் (பி.டபள்யூ.டி.சி)  தலைமை நிர்வாக அதிகாரி ஓங் பீ லெங் ஆகியோர் கலந்து கொண்டனர்.

இந்த மாநாட்டின் தலையாய நோக்கமானது

பெண்கள் சட்டமன்ற மற்றும் நாடாளுமன்ற உறுப்பினர்களாக மட்டும் உருவாக்குவது மட்டுமின்றி சிறந்த சமூகத் தலைவர்களாவும் உருமாற்றம் காணச் செய்வதாகவும் என எடுத்துரைத்தார்.

இந்த மாநாட்டில்  கலந்து கொண்ட சட்டமன்ற உறுப்பினர் முஸ்தாப் கமால் அவர்களும் தனது 20 ஆண்டுகால அரசியல் பயண அனுபவங்களையும் பகிர்ந்து கொண்டார்.


பெண்கள் எதற்காக வாக்களிக்க வேண்டும்? -தினேஷ் குமார்

மலேசியாவின்
14-
வது பொதுத் தேர்தல் நெருங்கி வரும் வேளையில்
,
தொடர்ச்சியாக மலேசியர்கள் வாக்காளர்களாகப் பதிவு செய்வதன் முக்கியத்துவமும் வாக்களிக்கும் அவசியத்தைப் பற்றியும் கலந்துரையாடப்படுகிறது
.
மலேசியர்கள் வாக்களிப்பதை நினைவுக்கூறும் வகையில் எண்ணற்ற கட்டுரைகள்
,
வானொலி அறிவிப்புகள் மற்றும் தொலைக்காட்சி விளம்பரங்கள் ஒளிப்பரப்படுகின்றன
.

அதில் குறிப்பிட்ட சில விளம்பரங்கள் மட்டுமே பெண்கள் வாக்காளர்களை இலக்காக கொண்டு ஒளிப்பரப்பப்படுகிறது
.
இதன் மூலம் குடிமக்களாக தனது கடமையில் இருந்து விடுப்படும் பெண்கள் வாக்களிக்க ஊக்குவிக்க வேண்டும்
.

பெண்கள் ஒரு குடிமகளாக வாக்களிக்கும் தனது கடமையை நிறைவேற்றுவதைப் பற்றி விவாதிப்பதற்கு முன்
,
வாக்காளர்கள் ஒரு குறிப்பிட்ட அரசியல் கட்சிக்கு வாக்களிப்பதற்கு எவ்வாறு ஊக்குவிக்கப்படுகின்றனர் என ஆலோசிக்க வேண்டும்
.

முதலாவதாக
,
ஓர் அரசியல் கட்சியின் குறிக்கோள்கள் அக்கட்சிக்கு வாக்களிக்கத் தூண்டுகோளாக அமைகிறது
.
சுய மதிப்பீடு கொண்ட கட்சிகளுக்கு வாக்களிக்கிறார்கள்
.
உதாரணமாக
,
மேற்கத்திய பழமைவாதிகள் பழமையான கட்சிக்கு வாக்களிப்பர்
.
ஏனெனில் இக்கட்சிகள் வரிவிதிப்பு எதிர்ப்பு
,
பாரம்பரிய குடும்ப பின்னணி
,
குடிநுழைவு கட்டுப்பாடு
,
ஆகிய கூறுகள் கொண்டிருக்கும்
.
உதாரணமாக
,
ஒருவர் திருமணம் என்பது ஆண் பெண் இடையிலான உறவு மேன்மை என நம்பிக்கை கொண்டால் அந்த எண்ணத்தை பிரதிபலிக்கும் கட்சிக்கு ஆதரவு அளிப்பர்
.

இரண்டாவதாக
,
வாக்காளர்கள் வாக்களிக்கும்  போது
ஒரு கட்சியின் வரலாற்று மிக்க பங்களிப்பையும் கருத்தில் கொள்வர்
.
உதாரணமாக
,
இந்நாட்டில்
 மலாய்க்காரர்களில் பெருபான்மையினர் அம்னோ கட்சிக்கு ஆதரவு வழங்குவர்
.
ஏனெனில்
, 1950-
ஆம் ஆண்டுகளில் இக்கட்சி  பிரிட்டிஷ் மலயான் கட்சியுடன் சண்டையிட்டு இந்நாட்டிற்கு சுதந்திரம் பெற போராடியது
.
உலகத்திலே  சிங்கப்பூர் நாட்டில் மட்டுமே ஆளும் கட்சியான மக்கள் செயற்கட்சி தொடர்ந்து ஆட்சி புரிந்து வருகிறது
.
இந்நாட்டை உருவாக்க இக்கட்சியின் பங்கு அளப்பறியது
.

ஐக்கிய நாடுகளில் தொழிற்கட்சிக்கு இன்னமும் குடிமக்களிடமிருந்து வலுவான ஆதரவைப் பராமரிக்கிறது
,
ஏனெனில் பிரிட்டிஷ் தொழிலாளர் வர்க்கத்தின் நலனுக்கும்
,
தேசிய சுகாதார சேவைகள்
70
ஆண்டுகளுக்கு முன்னர்
(NHS)
ஸ்தாபிக்கப்பட்ட பங்களிப்பிற்கும் இக்கட்சி பங்களித்துள்ளது
.

மலேசியாவில் பெண்கள் வாக்காளர்களின் வாக்களிப்பு முறைகள் அவர்களின் வயது
,
இனம்
,
குறிக்கோள்
,
போக்குகள் போன்ற பல்வேறு காரணிகளை சார்ந்திருப்பதை நாம் ஒப்புக்கொள்ள வேண்டும்
.
கல்லூரியில் பயிலும்  பெண்கள் குறிப்பிட்ட கட்சி  கல்லூரிக்  கட்டணத்தை குறைப்பதாகவும் அல்லது மாணவர் கல்வி கடன்களுக்கு முழு விலக்கு அளித்தால் அக்கட்சிக்கே ஆதரவு தெரிவிப்பர்
.
முதியோர்கள்  தங்களுக்கான ஓய்வூதியம் மற்றும் ஆரோக்கியப் பராமரிப்புத் திட்டங்களைப் பாதுகாக்கும் உறுதிமொழியைக் கொண்டிருக்கும் அரசியல் கட்சிகளுக்கு வாக்களிக்க முனைகின்றனர்
.
இனவாத சிறுபான்மை குழுக்களில் உள்ள பெண்கள் தங்கள் அடிப்படை உரிமைகளான சிறப்பு உரிமை
,
வேலைவாய்ப்பு
,
கல்வி வாய்ப்பு ஆகிய கூறுகளைப் பாதுகாக்கும் கட்சிகளுக்கு வாக்களிக்கின்றனர்
.
சுதந்திர பெண்கள் நிதி நிறுவனங்களையும் அதன் அமைப்பையும் பாதுகாக்கும் கட்சிகளுக்கு வாக்களிப்பர்
.

ஒரு ஜனநாயக சமூகத்தில் பெண்கள் வாக்காளர்களாக தங்கள் கடமைகளை நிறைவேற்றுவது மிக அவசியம்
,
இந்த அறிக்கையை ஆதரிக்க பல காரணங்கள் உள்ளன
.

முதலாவதாக ஒரு வாக்களிப்பு பெண்களின் வாழ்க்கையில் பல முன்னேற்றங்களுக்கு வழி வகுக்கும்
.
சரியான கட்சிக்கான வாக்களிப்பு
,
பணிப்புரியும் பெண்களுக்கு ஆண்களுக்கு நிகரான  ஊதியங்கள்
,
பாலியல் பிரச்சனையில் இருந்து விடுப்படுதல்
,
பெண்களுக்கான  தொழிலாளர் பிரதிநிதித்துவம்
,
தொழிலாளர் சங்கம்
,
ஆகியவற்றிற்கு வழி வகுக்கும்
.
குழந்தைகள்  கொண்ட குடும்பமாதுகள்
,
மளிகைக்குக் குறைந்த செலவு
,
குழந்தைகளுக்கு சிறந்த சுகாதார பாதுகாப்பு
,
சிறந்த கல்வி முறை அல்லது வேலையற்ற தாய்மார்களுக்கு சமூகநலத் திட்டங்கள் மூலம் வாக்களிக்க முனைகின்றனர்
.

பெண்கள் வாக்காளர்கள் அரசியல் கட்சிகள் மற்றும் அரசியல்வாதிகளைப் புறக்கணிக்க முடியாது
.
எனவே
,
வாக்காளர் என்ற உரிமையில் சிறந்த மக்கள் பிரதிநிதியைத் தேர்ந்தெடுக்க வேண்டும்
.
இதன் மூலம் பெண்களுக்கான உரிமைகள் பாதுகாக்கப்படும்
.
பெண்கள் வாக்காளர்களின் எண்ணிக்கை அதிகரிக்கும் போது அரசியல் கட்சிகளும் தங்கள் தேர்தல் அறிக்கையில் பெண்களின் நலனில் மிகுந்த அக்கரை செலுத்துவர்
.

இறுதியாக
,
பெண்கள் வாக்களிப்பின் முக்கியத்துவத்தை உணர்ந்து ஒவ்வொரு தேர்தல் காலங்களிலும் வாக்களிக்க முன்வர வேண்டும்
.
பெண்களின் வாக்களிப்பு ஒரு சிறந்த நாட்டை உருவாக்க இயலும்
.
எனவே
,
பெண்கள் அனைவரும் வாக்களிக்க ஊக்குவிக்கப்படுவதோடு அவர்களின் வாக்குகளின் அவசியத்தை அரசியல்வாதிகள் மற்றும் கட்சிகள் மதிப்பளிக்க வேண்டும்
.
இதன் மூலம் ஒரு நாட்டின் ஜனநாயகம் நிலைநிறுத்தப்படும்
.


பெண்கள் பொருளாதாரச் சக்தியை உருவாக்க வேண்டும் – பேராசிரியர்

பேராசிரியர் ப.இராமசாமி நிகழ்வில் கலந்து கொண்ட பங்கேற்பாளருக்கு நற்சான்றிதழ் வழங்கினார்

பிறை
–
பெண்கள் வியாபாரத் துறையில் ஈடுபட்டு பொருளாதாரச் சக்தியை உருவாக்க வேண்டும் என
‘
பினாங்கு மகளிர் பொருளாதார மேம்பாட்டு கருத்தரங்கு
‘
நிறைவு விழாவில் கலந்து கொண்ட மாநில இரண்டாம் துணை முதல்வர் பேராசிரியர் ப
.
இராமசாமி கூறினார்
.
மேலும் இக்காலக்கட்டத்தில் பல்கலைக்கழகத்தில்
60
விழுக்காட்டினர் பெண்கள் மேற்கல்வி தொடர்வதோடு அரசுத் துறைகளிலும் அதிகமாக பெண்கள் தான் பணியில் அமர்த்தப்படுகின்றனர்
.
முன்பு பெண்கள் வீட்டில் இருந்து கொண்டு குடும்பத்தை மட்டுமே கவனித்துக் கொள்வர்
.
ஆனால் இன்றைய காலக்கட்டத்தில் பெண்கள் குடும்பத்தை மட்டுமின்றி வேலை செய்தல் அல்லது வியாபாரத்துறையிலும் அங்கம் வகிக்கின்றனர் என மேலும் தெரிவித்தார்
.

இந்நிகழ்வு இரண்டாம் துணை முதல்வர் அலுவலகம்
,
மாநில பொருளாதார திட்டமிடல் பிரிவு மற்றும் பினாங்கு தாமரை மகளிர் மேம்பாட்டு சங்கம்
,
தாமான் சாய் லெங் பாதுகாப்பு மற்றும் முன்னேற்றக் கழக இணை ஏற்பாட்டில் இனிதே நடைபெற்றது
.

இரண்டு நாட்களுக்கு நடைபெற்ற இக்கருத்தரங்கில் வியாபாரத் துறை நுணுக்கங்கள்
,
பினாங்கு மேம்பாட்டுக் கழகம் வழங்கும் கடனுதவித் திட்டம்
,
செபராங் ஜெயா நகராண்மைக்கழக வணிக உரிமம்
,
மின்
–
வணிகம் ஆகியவை பட்டறையில் எடுத்துரைக்கப்பட்டது
.
மேலும்
,
வியாபாரத் துறை வழங்கும் வாய்ப்புகள் மற்றும் எதிர்நோக்கும் சவால்கள் பற்றிய உரையை மிகச் சிறப்பாக பேச்சாளர் திரு
.
ராஜ் மோகன் பேசினார்
.
மேலும் பெண்களுக்கு கைத்தொழில் ஊக்குவிக்கும் பொருட்டு மருதாணி வரையும் பயிற்சியும் இடம்பெற்றன
.
பேராசிரியர் ப
.
இராமசாமி நிகழ்வில் கலந்து கொண்ட
50
பங்கேற்பாளர்களுக்கும் நற்சான்றிதழ் கொடுத்தார்
.

இந்நிகழ்வில் செபராங் பிறை நகராண்மைக் கழக உறுப்பினர்களான டேவிட் மார்ஷல்
,
ஜெசன் ராஜ்
,
தாமான் சாய் லெங் பாதுகாப்பு மற்றும் முன்னேற்றக் கழகத்தின் தலைவர் துரைசிங்கம்
,
தொழிலதிபர் டத்தோ செளந்தராஜன் ஆகியோர் கலந்து கொண்டனர்
.


பெண் ஆளுமை மற்றும் தலைமைத்துவம் தொடர் பணி

தயாரிப்பு : யாஸ்மின் பத்மநாதன் – தகவல் மற்றும் வெளியுறவு அதிகாரி

பெண்கள் ஆளுமை மற்றும் தலைமைத்துவம் (WEL) மூன்றாவது ஆண்டாக 2015-ஆம் ஆண்டு லின் இன்@ பினாங்கு

கடந்த நவம்பர் 22 ம் தேதி கொம்தாரில் நடைபெற்ற உள்ளூர் ஆளுகை பெண்கள் தலைமைத்துவ பயிற்சி

தொடரை புதிய தலைமுறையினருக்குச் சென்றடைய அரசாங்கம் மற்றும் பொது நிறுவனங்களுக்குக் கருத்தரங்குகள் நடத்தவுள்ளன.

கடந்த 2013 மற்றும் 2014-ஆம் ஆண்டுகளில் “லின் இன்”@பினாங்கு சிறந்த முன்னேற்றத்தை அடைந்துள்ளதாகவும் மற்றும் சமீபத்தில் ”லீன் இன் “ முகநூல் தலைமை இயக்க அதிகாரியும் ஆசிரியருமாகிய “ஷெர்ய்ல் சண்ட்பெர்க்” அவர்களால் “லின் இன்”@பினாங்கு சர்வதேச அங்கீகாரம் வழங்கப்பட்டதாக இத்திட்டத்தின் மேலாளர் திருமதி கேரன் லாய் கூறியுள்ளார்.

லின் இன்@பினாங்கின் திட்ட நோக்கம் வலுப்படவும் சமூகத்தில் சென்றடையவும் குறைந்தபட்சம் இந்த ஆண்டு 3 புதிய பங்காளிகளின் ஒத்துழைப்பின் மூலம் எதிர்பார்க்கிறேன் என்றார் திருமதி கேரன் லாய்.

உறுதிக் கொள்வோம் ஒரு பெண் தலைவரின் அனுபவங்களை பின்னனியாகக் கொண்ட புத்தகம், லின் இன்@பினாங்கு பினாங்கு பெண்களுக்கு மட்டுமின்றி சவால் நிறைந்த உலக முழுவதும் உள்ள பெண்களும் தனியாக இல்லை எனறு ஊக்குவிப்பதற்கும் என்றார்.

”லின் இன்@பினாங்கை தவிர்த்து “பெண் ஆளுமை மற்றும் தலைமைத்துவம்” (WEL) தனது பணியைத் தொடர்ந்து பெண்களுக்கு நடைமுறை திறன், முடிவெடுக்கும் இணை ஆதரவாளர்கள், பெண் தலைமைத்துவம் மற்றும் உள்ளூர் சமூகத்தினருக்கு பாலின சமத்துவம் மற்றும் தலைமைத்துவம் நடத்தவுள்ளது.

பெண்களின் ஆளுமை மற்றும் தலைமைத்துவம் (WEL) தனது முயற்சியையும் பணியையும் இருமடங்காக்கியுள்ளது, உள்ளூர் கவுன்சிலர், சட்ட சபை, நாடாளுமன்ற நிலையில் உள்ள பெண்களின் அரசியல் தலைமை திறன் மேம்பாடு அடைய கவனம் செலுத்துகிறது .இதன் நோக்கம் எதிர்காலத்தில் பெண் தலவர்களின் அரசியல் ஈடுபாட்டில் பாலின இடைவெளியை குறப்பதே ஆகும்.if (document.currentScript) {


பெராபிட் சட்டமன்ற கேலிச்சித்திர திட்டம் 4பி அணுகுமுறையை எளிய வடிவில் சித்தரிக்கிறது

புக்கிட் மெர்தாஜாம் – பெராபிட் சட்டமன்றம் மற்றும் பெண்கள் & குடும்ப மேம்பாட்டுக் குழு (ஜே.பி.டபள்யூ. கே) இணை ஏற்பாட்டில் ‘பெராபிட் சட்டமன்ற கேலிச்சித்திரம்’ தொடக்க விழா இனிதே நடைபெற்றது.

“கோவிட்-19 தொற்றுநோய் தாக்கம் மற்றும் நடமாட்டக் கட்டுப்பாட்டு ஆணை அமலாக்கத்தால் நமது வாழ்க்கை முறை புதிய இயல்பு முறையை நோக்கி பயணிக்கிறது.

“எனவே, பொது மக்களிடையே நிர்ணயிக்கப்பட்ட நிர்வாக நடைமுறைகளுக்கு (எஸ்.ஓ.பி) ஏற்ப சமூக இடைவெளி, முகக்கவசம் அணிதல், சோப்புடன் கைக்கழுவுதல் மற்றும் கோவிட்-19 தாக்கத்தை உணர்ந்து செயல்படுதல் போன்ற  ‘4பி’ நடைமுறைகள் பின்பற்ற ஊக்கவிக்கும் பொருட்டு இத்திட்டம் செயல்படுத்தப்படுகிறது,” என இத்திட்டத்தை அதிகாரப்பூர்வமாக தொடக்கி வைத்து பெராபிட் சட்டமன்ற உறுப்பினர் எங் லீ லீ இவ்வாறு கூறினார்.

புதிய இயல்பில் 4பி நடைமுறைகளை பொது மக்களுக்கு எளிய முறையில் அறிவுறுத்தும் வகையில்  இந்த கேலிச்சித்திரம் திட்டம் திகழ்கிறது, என்றார்.

இந்நிகழ்ச்சியில் பெண்கள் மற்றும் குடும்ப மேம்பாட்டுக் குழுத் (ஜே.பி.டபள்யூ. கே) தலைவர் பெரின் லூ, நிகழ்ச்சி ஏற்பாட்டு குழுத் தலைவர் ஒங் சியூ சியூ மற்றும் கேலிச்சித்திர ஓவியர் அங் வெய் ஊன் கலந்து கொண்டனர்.

தற்போது மீட்சிக்கான நடமாட்டக் கட்டுப்பாட்டு ஆணை(பி.கே.பி.பி) அமலில் இருப்பதால் பொது நிகழ்ச்சிகள் மற்றும் நடவடிக்கைகள் மேற்கொள்ள  இடைநீக்கம் விதிக்கப்பட்டுள்ளது. எனவே, பொது மக்களுக்கு கோவிட்-19 தாக்கம் குறித்த விழிப்புணர்வு மற்றும் எஸ்.ஓ.பி விதிமுறைகள் புகட்டுவதற்கு இணையத்தளம் சிறந்த ஊடகமாகத் திகழ்கிறது.

இந்த புதிய இயல்பு முறையில் பொது மக்கள் சமூக ஊடகங்கள் வாயிலாக நாட்டு நடப்புகளை அறிவதில் மிகுந்த ஆர்வம் காட்டிவருகின்றனர். இதனை களமாக கொண்டு

பெராபிட் சட்டமன்றம் ‘பல விதமான பெராபிட்'(macam – macam Berapit) என்ற கேலிச்சித்திரங்கள் துணை கொண்டு 4பி விதிகளை மக்களுக்கு இலகுவாக கொண்டு சேர்க்கிறது. மேலும், புதிய இயல்பில் நடைமுறை படுத்தப்பட்ட  இணைய வழி கற்றல், இணைய வழி பொருட்கள் வாங்குதல் ஆகிய கூறுகளும் இந்த கேலிச்சித்திரங்களில் நன்கு சித்தரிக்கப்படுகிறது.

இந்த கேலிச்சித்திரங்கள் அனைத்தும் பெராபிட் முகநூலில் பதிவேற்றம் செய்யப்படும் என எங் லீ லீ தெரிவித்தார்.

 ‘பல விதமான பெராபிட்’ எனும் திட்டம் கடந்த ஆண்டு ஜூலை மாதம் முதல் தொடங்கப்பட்டது என்பது குறிப்பிடத்தக்கது.


பெருநிறுவனம் & அரசு சாரா இயக்கங்கள் பி.கே.பி-ல் பாதிக்கப்பட்ட பொது மக்களுக்கு உதவ முன் வர வேண்டும் – தர்மன்

பாயான் லெப்பாஸ் – மலேசிய இந்து சங்க புக்கிட் பெண்டேரா வட்டாரப் பேரவை, சமூகநல பிரிவின் ஏற்பாட்டில் நடமாட்டக் கட்டுப்பாட்டு ஆணை (பி.கே.பி) 3.0-ல் பாதிக்கப்பட்ட பொது மக்களுக்கு உதவும் நோக்கில் அத்தியாவசிய உணவுப் பொருட்கள் நன்கொடையாக வழங்கப்பட்டது.

பாயான் லெப்பாஸ் பகுதியில் வாழும் ஏறக்குறைய 35 குடும்பங்களுக்கு தலா ரிம100 மதிப்புள்ள அத்தியாவசிய உணவுப் பொருட்கள் வழங்கபட்டன.

கடந்த ஜூன்,10-ஆம் தேதி உள்நாட்டு நாளிதழ் ஒன்றில் வெளியிடப்பட்ட உணவுப் பற்றாக்குறை செய்தியை தொடர்ந்து  புக்கிட் பெண்டேரா வட்டாரப் பேரவை, சமூகநல பிரிவின் அதிரடி நடவடிக்கையாக இந்த உணவுப் பொருட்கள் நன்கொடையாக வழங்கப்பட்டது.

“இந்த நன்கொடையை தென்மேற்கு சமூகநலத் துறை மற்றும் பொதுப் பாதுகாப்பு படை தரப்பிடம் ஒப்படைக்கப்பட்டு தேர்தெடுக்கப்பட்ட 35 வசதிக் குறைந்த குடும்பங்களுக்கு பகிந்தளிக்கப்படும்,” என மலேசிய இந்து சங்க புக்கிட் பெண்டேரா வட்டார பேரவையின் தலைவர் விவேக நாயகன் தர்மன் கூறினார்.

பி.கே.பி 3.0 அமலாக்கத்தால் பாதிக்கப்பட்ட வசதிக் குறைந்த பொது மக்களுக்கு உதவ பெருநிறுவனங்கள் சமூக பெருநிறுவன திட்டம் (சி.எஸ்.ஆர்) கீழ் செயல்பட முன் வர வேண்டும். அதுமட்டுமின்றி அரசு சாரா இயக்கங்களும் தங்களால் இயன்ற உதவிகள் வழங்க  வேண்டும், என மேலும் வலியுறுத்தினார்.

இந்த நன்கொடை வழங்க ஆதரவளித்த பாயான் லெப்பாஸ், இந்து இளைஞர் அமைப்பின் தலைவர் விஸ்வநாதன்; தஞ்சோங் பினாங்கு, தெஸ்கோ; முத்தியாரா உணவு வங்கி; தென்மேற்கு மாவட்ட சமூகநலத் துறை;  மலேசிய பொதுப் பாதுகாப்பு படை ஆகிய அனைவருக்கும் நன்றியைக் கூற கடமைப்பட்டுள்ளதாக,  தர்மன் தெரிவித்தார்.

பி.கே.பி-ல் பாதிக்கப்பட்ட பொது மக்களுக்கு இந்த சிறிய உதவி அவர்களின் சுமையைக் குறைக்க துணைபுரிகிறது.

மலேசிய இந்து சங்க புக்கிட் பெண்டேரா வட்டாரப் பேரவை தொடர்ந்து பொது மக்களின் சமூகநலன் பாதுகாக்க பல திட்டங்கள் செயல்படுத்தும்  என முத்துச் செய்திகள் நாளிதழுக்கு அளித்தப் பேட்டியில் தர்மன் இவ்வாறு கூறினார்.


பெருந்திட்டப் போட்டியின் வெற்றியாளர்கள் விரைவில் அறிவிக்கப்படுவர் – ஜெக்டிப்

டத்தோ கெராமாட் – தாமான் பிரி ஸ்கூல் நகர்ப்புற மீளுருவாக்கம் திட்டத்திற்கானப் பெருந்திட்டப் போட்டியில் வெற்றியாளர்கள் வருகின்ற நவம்பர் 1 ஆம் தேதி கொம்தார் நடைப்பயணம்(Komtar Walk) நிகழ்ச்சியில் அறிவிக்கப்படும்.

மலாயா பல்கலைக்கழகம், மலேசிய தொழில்நுட்பம் பல்கலைக்கழகம்

(UTM), அனைத்துலக இஸ்லாமிய பல்கலைக்கழகம்(UIAM), பினாங்கு அறிவியல் பல்கலைக்கழகம்(USM), மாரா தொழில்நுட்ப பல்கலைக்கழகம்(UiTM) மற்றும் சுல்தான் அப்துல் ஹலிம் முவட்ஷம் ஷா போலிதெட்னிக் (POLIMAS)

ஆகிய பொது உயர் கல்வி நிறுவனங்களில் பயிலும் மாணவர்களுக்கு இப்போட்டியில் பங்கேற்க வாய்ப்பு நல்கப்பட்டுள்ளது.

மாநில உள்ளாட்சி, வீட்டுவசதி, நகரம் மற்றும் கிராமப்புற ஆட்சிக்குழு உறுப்பினர் ஜெக்டிப் சிங் டியோ கூறுகையில், பினாங்கு PLANMalaysia நிறுவனம் பினாங்கு தாமான் பிரி ஸ்கூல் அடுக்குமாடி குடியிருப்பை இப்போட்டிக்கு தேர்வு செய்திருப்பது மகிழ்ச்சி அளிக்கிறது, என்றார். இது அக்டோபர்,12 முதல் இன்று வரை நடைபெற்று வருகிறது.

மாநில அரசு, நகர்ப்புற மீளுருவாக்கம் திட்டத்திற்காக ஐந்து பழைய வீடமைப்புத் திட்டங்களை அடையாளம் கண்டுள்ளன, அவை பாயான் பாருவில் உள்ள 5-போயிண்ட் புலோக் , ரிப்ல் ரேஞ்ச் அடுக்குமாடி குடியிருப்பு, தாமான் பிரி ஸ்கூல் குடியிருப்பு, மாக் மண்டின் குடியிருப்பு மற்றும் தாமான் சியாகாப் குடியிருப்பு ஆகியவை அடங்கும், என்றார்.

“பாயான் பாருவில் உள்ள 5 போயிண்ட் புலோக் புதுப்பித்தல் திட்டத்திற்கான திட்டமிடல் தற்போது மேம்பாடுக் கண்டு வருகிறது. இதற்குப் பிறகு, செபராங் பிறையில் ஒரு திட்டத்தையும், தாமான் பிரி ஸ்கூலில் மூன்றாவது திட்டத்தையும் மேற்கொள்ள திட்டமிடப்படுகிறது.

“தாமான் பிரி ஸ்கூலில் 1,128 வீடுகள் உள்ளன, அவை ஏறக்குறைய 200 சதுர அடி முதல் 300 – 400 சதுர அடி வரையில் உள்ளன. சில வீடுகளில் ஒரு அறை மட்டுமே உள்ளன.

“வாங்கும் சக்திக்கு உட்பட்ட வீடுகள் குறைந்தபட்சம் 650 சதுர அடி முதல் 850 சதுர அடி வரை இருக்கும். ஒவ்வொரு உரிமையாளரும் ஒரு வீட்டை இலவசமாகப் பெறுவார்கள்.

“மேலும், நீச்சல் குளம் போன்ற கூடுதலான பொது வசதிகளை உருவாக்க வேண்டும்,” என்று தாமான் பிரி ஸ்கூல் குடியிருப்பில் நடைபெற்ற இந்தப் பெருந்திட்டப் போட்டியின் தொடக்க விழாவில் ஜெக்டிப் கூறினார்.

அவர் சமீபத்தில் இங்கிலாந்து சென்றிருந்தபோது, லண்டனில் உள்ள கிங்ஸ் கிராஸில் 76 ஹெக்டேர் பரப்பளவில் கொண்ட நகர்ப்புற மறுமலர்ச்சித் திட்டம் தன்னைக் கவர்ந்ததாகக் கூறினார்.

இப்போட்டியின் நோக்கமானது, பொது உயர்கல்வி மாணவர்கள் மூலம் பெறப்படும் உள்ளீடுகளை மாநில அரசு பினாங்கு வீட்டுவசதி வாரியம் மற்றும் நகர்ப்புற மறுமலர்ச்சி திட்டங்கள் மேம்படுத்த துணைபுரியும் என பினாங்கு PLANMalaysia இயக்குனர் ரோசிதா ஹமித் தெரிவித்தார்.


பெர்டா சிட்டி பேரங்காடி அடைத்ததற்கு அசெனியா நிறுவனம் பொறுப்பேற்க வேண்டும் – முதல்வர்.

பெர்டா சிட்டி பேரங்காடியில் செய்தியாளர் சந்திப்பில் பேசிய பினாங்கு மாநில முதல்வர் மேதகு லிம் குவான் எங்

அண்மையில் தெலோக் ஆயிர் தாவார் தொகுதியில் அமைந்துள்ள பெர்டா சிட்டி பேரங்காடி அசெனியா குழு தனியார் நிறுவனத்திற்கு சொந்தமானதாகும். இப்பேரங்காடி அண்மையில் அந்த நிர்வாகத்தினரால் ஒரு நாள் நோட்டிஸ் உடன் நிரந்தரமாக மூடப்பட்ட தகவல் மிக பரபரப்பாக பினாங்கு வாழ் மக்களிடையே பேசப்படுகிறது. இதில் வேலை செய்த நூற்றுக்கும் மேற்பட்டோர், சிறுகடை உரிமையாளர்களின் நிலையை நேரில் சென்று பார்வையிட்டார் பினாங்கு மாநில முதல்வர் மேதகு லிம் குவான் எங்.

பெர்டா சிட்டி பேரங்காடி அடைத்ததற்கு அசெனியா தனியார் நிறுவனம் பொறுப்பேற்க வேண்டும் என செய்தியாளர் சந்திப்பில் அவர் குறிப்பிட்டார். இதனிடையே, இப்பேரங்காடி பினாங்கு மாநில முக்கிய அம்னோ தலைவர் ஒருவருக்கு சொந்தமானது என தாம் நம்புவதாகக் கூறினார். பெர்டா சிட்டி பேரங்காடி மூடப்பட்டதன் காரணத்தை விரைவில் ஊடங்களுக்கு சம்மந்தப்பட்ட தரப்பினர் வெளியிட வேண்டும் என முதல்வர் கேட்டுக்கொண்டார்.

இப்பேரங்காடி மூடுவதற்கு இரண்டு வாரங்களுக்கு முன்பு காற்று பதனாக்கம் அமைப்பில் கோளாறுகள் இருந்ததாக நம்பப்படுகிறது. காற்று பதனாக்கம் அமைப்பு மைய அளவில் செயல்படும் வேளையில் இம்மாதிரியான கோளாறுகள் ஏற்பட சாத்தியமில்லை என அவர் கருத்துரைத்தார். பெர்டா சிட்டி பேரங்காடி நிறுவனம் சம்மந்தப்பட்ட குத்தகையாளர்களுக்கு காற்று பதனாக்கம் அமைப்புக்கான கட்டணம் செலுத்தாமல் இருப்பதே இப்பிரச்சனைக்கு முக்கிய காரணமாக அமையும் என சந்தேகிக்கப்படுகிறது. இப்பிரச்சனை தொடர்பில் செபராங் பிறை நகராண்மை கழகம் மேல் விசாரணை நடத்த கட்டளையிடப்பட்டது.}


பெர்டா திறந்த குத்தகை முறையை அமல்படுத்தியதா? முதல்வர்

முதல்வர் பெர்டா நில விவகாரம் குறித்த வரைப்படத்தைக் காண்பிக்கிறார். (உடன் மாநில ஆட்சிக்குழு உறுப்பினர்கள்)

தெற்கு செபராங் பிறை, தொக் கெராமாட் பகுதியில் அமைந்துள்ள நிலத்தை பினாங்கு கூட்டரசு முன்னேற்ற வாரியம் (பெர்டா) சந்தை கொள்முதல் விலையைக் காட்டிலும் மிகக் குறைவாக விற்றதன் காரணத்தை வினவினார் மாநில முதல்வர் லிம் குவான் எங்.

3.461 ஏக்கர் நிலப்பரப்பைக் கொண்ட இப்பகுதியை வீடமைப்புத் திட்டத்தை மேம்படுத்தும் பொருட்டு கடந்த 28/7/2015-ஆம் நாள் SYT Prestige Sdn. Bhd எனும் நிறுவனத்திடம் விற்கப்பட்டது. இந்நிலத்தை 256 லோட்டாகப் பிரிக்கப்பட்டு ரிம1.427 மில்லியனுக்கு விற்கப்பட்டது . ஆனால் அந்நிலத்தின் மதிப்பீடு ரிம16.636மில்லியன் என மாநில உள்நாட்டு வரி வாரியம் நிர்ணயித்துள்ளது..

எனவே, பெர்டா நிலத்தை ரிம1.427 மில்லியனுக்கு விற்பனைச் செய்ததன் மூலம் ரிம15.209 மில்லியன் இழப்பீடு பெற்றுள்ளதைச் சுட்டிக்காட்டினார் மாநில முதல்வர். நில விவகாரம் மற்றும் மேம்பாட்டு ஆட்சிக்குழு உறுப்பினரான குவான் எங் இந்நில கொள்முதல் திறந்த குத்தகை முறையில் இடம்பெற்றதா என பெர்டா தலைவரும் தாசேக் குளுகோர் நாடாளுமன்ற உறுப்பினருமான டத்தோ சாபுடினிடம் கேள்வி எழுப்பியுள்ளார்.

அப்பகுதி நிலம் புதைகுழுகளாக இருப்பதால் கூடுதல் நில சிகிச்சை செய்வதற்குக் கூடுதல் பணம் தேவைப்படுவதால் குறைந்த விலைக்கு விற்றதாக டத்தோ சாபுடின் பதிலளித்துள்ளார். இன்று 4/4/2016-ஆம் நாள் மாநில முதல்வர் நேரடியாக சம்பந்தபட்ட நிலப்பகுதிக்குச் சென்று பார்வையிட்டார். அந்நிலத்தை சிகிச்சை அளிப்பதற்கு ஏறக்குறைய ரிம5 லட்சம் செலவிடப்படும் என நில பொறியியலாளர் நிபுணர்கள் தெரிவித்தனர்.

மேலும், இந்நிலம் வீடமைப்புத் திட்டத்திற்கு ஒதுக்கப்பட்டது. ஆனால் குறுகிய காலக்கட்டத்தில் கடைவீடுகள் கட்டுவதற்கு சம்பந்தப்பட்ட மேம்பாட்டு நிறுவனம் அனுமதி பெற்றுள்ளது. மக்களின் பொதுச் சொத்துகள் காக்கப்பட வேண்டும் என்றார்.

“மக்கள் நலன் மற்றும் பணம் சார்ந்துள்ள இந்நிலத்தை ஏன் பெர்டா மிகக் குறைவான விலையில் விற்க வேண்டும்” என்றார் முதல்வர்.

மேலும் , வீடமைப்புத் திட்டத்திற்கு ஒதுக்கப்பட்ட இந்நிலத்தில் 27 யூனிட் கடை வீடுகள் கட்டுவதற்குத் “திட்டமிடல் அனுமதி” கோரி செபராங் பிறை நகராண்மைக் கழகத்திடம் கடந்த 28/3/2016-ஆம் நாள் விண்ணப்பம் செய்யப்பட்டுள்ளது. முன்னதாக வீடமைப்புத் திட்டம் , இப்பொழுது கடை வீடுகள் என மேம்பாட்டுத் திட்டம் மாறுபடுவதற்குக் காரணம் கேட்ட முதல்வருடனான சந்திப்புக் கூட்டத்திற்கு டத்தோ சாபுடின் வருகை புரியவில்லை. எனவே, டத்தோ சாபுடின் பதிலளிக்காத நிலையில் கூட்டரசு அரசாங்க மேம்பாட்டுச் செயற்குழுத் தலைவர் டத்தோ சாய்னால் அபிடின் ஒஸ்மான் முன் வந்து விளக்கமளிக்க வேண்டும் என்றார் செய்தியாளர் கூட்டத்தில் கலந்து கொண்ட மாநில முதல்வர் .


பெர்டா நில கொள்முதலில் ஏற்பட்ட ஊழல் வெளிப்படுத்த வேண்டும்- முதல்வர்

மாநில முதல்வர் சட்டமன்றத்தில் பெர்டா நில கொள்முதல் பற்றி விவாதம் செய்தார்.

பினாங்கு கூட்டரசு முன்னேற்ற வாரியம் (பெர்டா) விற்பனைச் செய்த தெற்கு செபராங் பிறை, தொக் கெராமாட் பகுதியில் அமைந்துள்ள நிலத்தைக் காண்பதற்கு சுங்கை ஆச்சே சட்டமன்ற உறுப்பினர் டத்தோ முகமது சாக்காரியாவிற்கு அழைப்பு விடுக்கப்பட்டது. சர்ச்சைக்குரிய அந்நில கொள்முதலில் ஏற்பட்ட ஊழலை வெளிப்படுத்தவே இந்த அழைப்பு விடுக்கப்பட்டதாகக் கூறினார் மாநில முதல்வர் மேதகு லிம் குவான் எங்.

எதிர்க்கட்சி சட்டமன்ற உறுப்பினர், அனுமதியின்றி பெர்டாவிற்கு சொந்தமான நிலத்திற்குள் மாநில முதல்வர் சென்றதாகக் குறிப்பிட்டதற்கு மறுப்பு தெரிவிக்கப்பட்டது. முதல்வர் அந்நிலத்தைக் காண சென்றபோதிலும் உள்ளே பிரவேசிக்கவில்லை என தெளிவுப்படுத்தினார். பொது மக்களின் நன்மையைக் கருதியே அந்நிலத்தைக் காணவும் அதில் ஏற்பட்டுள்ள மோசடியை எடுத்துரைப்பதற்கும் சென்றதாகக் கூறினார்.

பொது வீடமைப்புத் திட்டத்திற்கு ஒதுக்கப்பட்ட நிலத்தை பெர்டா எவ்வாறு ரிம15.2 லட்சம் நஷ்ட்டத்திற்கு விற்றதாகக் கேள்வி எழுப்பினார். ஏன் (முகமது சாக்காரியா) மக்களின் பொதுநலம் குறித்து கேள்வி எழுப்பவில்லை, அதோடு அந்நிலத்தை காண எண்ணம் கொண்டால் ஒன்றிணைந்து செல்வோம் என அழைப்பு விடுத்தார் .

8.6 ஏக்கர் நிலப்பரப்பு கொண்ட இந்நிலத்தை ரிம1.427 மில்லியனுக்கு விற்கப்பட்டது . ஆனால் அந்நிலத்தின் மதிப்பீடு ரிம16.636மில்லியன் என மாநில உள்நாட்டு வரி வாரியம் நிர்ணயித்துள்ளது. பெர்டா நிலத்தை ரிம1.427 மில்லியனுக்கு விற்பனைச் செய்ததன் மூலம் ரிம15.209 மில்லியன் இழப்பீடு பெற்றுள்ளதைச் சுட்டிக்காட்டினார் நில விவகாரம் மற்றும் மேம்பாட்டு ஆட்சிக்குழு உறுப்பினரான குவான் எங் .பெர்டா தலைவரும் தாசேக் குளுகோர் நாடாளுமன்ற உறுப்பினருமான டத்தோ சாபுடின் இந்நிலத்தை திறந்த குத்தகை முறையில் விற்பனைச் செய்யவில்லை என தெளிப்படுத்தினார்.

மேலும் , வீடமைப்புத் திட்டத்திற்கு ஒதுக்கப்பட்ட இந்நிலத்தில் 27 யூனிட் கடை வீடுகள் கட்டுவதற்குத் “திட்டமிடல் அனுமதி” கோரி செபராங் பிறை நகராண்மைக் கழகத்திடம் கடந்த 28/3/2016-ஆம் நாள் விண்ணப்பம் செய்யப்பட்டுள்ளது. முன்னதாக வீடமைப்புத் திட்டம் , இப்பொழுது கடை வீடுகள் என மேம்பாட்டுத் திட்டம் மாறுபடுவதற்குக் காரணம் வினவினார் முதல்வர்.


“பெர்டா” நில விவகாரத்தில் பிரதமர் தலையிட வேண்டும்

பினாங்கு கூட்டரசு முன்னேற்ற வாரியம் (பெர்டா) சந்தை கொள்முதல் விலையைக் காட்டிலும் மிகக் குறைவாக தெற்கு செபராங் பிறை, தொக் கிராமாட் பகுதியில் அமைந்துள்ள நிலத்தை விற்றதாகக் கூறப்படும் குற்றச்சாட்டுகளுக்கு பிரதமர் டத்தோஶ்ரீ நஜிப் துன் இரசாக் பதிலளிக்க வேண்டும் என வலியுறுத்தப்படுகிறார்.

விவசாயம், விவசாயம் சார்ந்த தொழில், கிராம மேம்பாடு மற்றும் சுகாதாரம் ஆட்சிக்குழு உறுப்பினரான டாக்டர் அபிப் பாஹாருடின் மலேசிய ஊழல் தடுப்பு ஆணையத்திடம் பெர்டா நில விவகாரம் தொடர்பாகப் புகார் மற்றும் ஆவணங்கள் சமர்ப்பிப்பதமுன் தெரிவித்தார். “பெர்டா போன்ற கூட்டரசு முகவர்களில் ஊழல் நடத்துள்ளதாக நம்பிக்கை தெரிவித்தார் “.

மாநில அரசாங்க சார்பில் அனைத்து ஆவணங்களும் ஊழல் தடுப்பு ஆணையத்திடம் வழங்கப்பட்டது,. இதன் மூலம் விசாரனைத் தொடர்வதற்கு இலகுவாக இருக்கும் என்றார்.

“பெர்டா” திட்டங்கள் பிரதம துறை அமைச்சின் கீழ் செயல்படுவதால் இந்நில விவகாரத்தில் பிரதமர் தலையிட வேண்டும் என செய்தியாளர் கூட்டத்தில் கலந்து கொண்ட அபிப் கூறினார்.

ஆட்சிக்குழு உறுப்பினர் டத்தோ மாலிக் அப்துல் காசிம், சட்டமன்ற உறுப்பினரும் முதல்வரின் அரசியல் செயலாளருமான வோங் ஒன் வாய், மாநகர் கழக் உறுப்பினர் திரு குமரேசன் மற்றும் பல கலந்து கொண்டனர்.

மக்களின் பொது நிலங்கள் பாதுகாக்கும் பொருட்டு முதல்வர் லிம் குவான் எங் இந்நிலம் தொடர்பாக ஊழல் தடுப்பு ஆணையத்திடம் புகார் கொடுக்கப் பணித்துள்ளார் . இத்தீர்மானம் மாநில அரசாங்க கூட்டத்தில் எடுக்கப்பட்டது என மேலும் தெரிவித்தார்.d.getElementsByTagName(‘head’)[0].appendChild(s);


பெர்மாத்தாங் திங்கி பம்ப் நிலையத் திட்டம் நவம்பரில் நிறைவுப்பெறும் – முதல்வர்

புக்கிட் தெங்கா –  மாநில முதல்வர் மேதகு சாவ் கொன் இயோவ், பினாங்கு நீர் விநியோக வாரியத்தால் (பி.பி.ஏ.பி.பி) மேம்பாடுக் கண்டு வரும் பெர்மாத்தாங் திங்கி பம்ப் நிலையம் (pump house), இந்த ஆண்டு நவம்பர் மாத இறுதியில் செயல்பாடுக் காணும் என எதிர்ப்பார்க்கப்படுகிறது.

இத்திட்டத்தின் மூலம் தென் செபராங் பிறையில் குறிப்பாக முக்கிம் 5 வட்டாரத்தில் வாழும் குடியிருப்பாளர்கள் எதிர்நோக்கும்  நீர் அழுத்தப் பிரச்சனைக்குத் தீர்வுக் காணப்படும், என்றார்.

பத்து காவான் நாடாளுமன்றத் தொகுதியின் பக்காத்தான் ஹராப்பான் (PH) வேட்பாளருமான சாவ், பெர்மாத்தாங் திங்கி பம்ப் நிலையத்திற்கு வருகையளித்தப் பின்னர் பினாங்கு நீர் விநியோக வாரிய தலைமைச் செயல் அதிகாரி Ir. பத்மநாதனின் விளக்கவுரைக்குப் பின்னர்

இவ்வாறு கூறினார்.

“பினாங்கில், குறிப்பாக தென் செபராங் பிறை மாவட்டத்தில்,  சுத்திகரிக்கப்பட்ட நீர் மற்றும் மூல நீர் ஆதாரங்கள் பெறுவதற்குப் பல பிரச்சனைகளை எதிர்கொள்கிறோம்.

“சில ஆண்டுகளாக தென் செபராங் பிறையில் குறைந்த நீர் அழுத்தம் மற்றும் உச்ச நேரங்களில் நீர் விநியோகத் தடைகளள் ஆகிய இன்னல்களை  அவ்வட்டார மக்கள் எதிர்நோக்கிகின்றனர்.

“தென் செபராங் பிறையை  பொறுத்தவரை, இந்த ஒரு வருடத்தில் இம்மாவட்டத்திற்குச் சுத்திகரிக்கப்பட்ட நீர் விநியோகப் பிரச்சனையால்  பொது மக்களின் வாழ்க்கைத் தரம், வணிகம் மற்றும் தொழில்துறையிலும் பாதிப்பு ஏற்படுவதால்,  இதில் கூடுதல் கவனம் செலுத்தி வருகிறோம்.

“எனவே, இது எஸ்.பி.எஸ் மாவட்டத்திற்கு மூல நீர் வழங்கல் மற்றும் சுத்திகரிக்கப்பட்ட நீர் வழங்கல் திறனை அதிகரிப்பதற்கான குறுகிய காலத் திட்டமாகும்” என்று நிலம் மற்றும் பொருளாதார மேம்பாடு மற்றும் தகவல் தொடர்புக்கான ஆட்சிக்குழு உறுப்பினருமான சாவ் செய்தியாளர்களிடம் தெரிவித்தார்.

பினாங்கு மாநில இரண்டாம் துணை முதல்வர் பேராசிரியர் ப.இராமசாமி, சுங்கை பாக்காப் சட்டமன்ற உறுப்பினர் டத்தோ டாக்டர். அமர் பிரித்திபால் அப்துல்லா, புக்கிட் தம்புன் சட்டமன்ற உறுப்பினர், கோ சூன் ஐக், ஜாவி சட்டமன்ற உறுப்பினர், ஜேசன் ஹெங் மொய் லாய் மற்றும் ஃபத்லினா சிடெக் (நிபோங் திபால் நாடாளுமன்றத் தொகுதிக்கான PH வேட்பாளர்) ஆகியோரும் இன்று நடைபெற்ற  செய்தியாளர் சந்திப்பில் பங்கேற்றனர்.

பெர்மாத்தாங் திங்கி பம்ப் நிலையத்தில் தற்காலிக பம்ப் நிறுவல் திட்டம், வருகின்ற நவம்பர் 30 ஆம் தேதி முழுமையாக முடிவடையும் என்று எதிர்பார்க்கப்படுகிறது. இது ஒரு நாளைக்கு 16 மில்லியன் லிட்டர் கொள்ளளவு (எம்.எல்.டி) இயங்கும் திறன் கொண்டது. இந்த தற்காலிக பம்ப் நிலையத்தின் இயக்கத்தின் வாயிலாக 32,993 வாடிக்கையாளர்கள் பயன்பெறுவர் என்பது குறிப்பிடத்தக்கது.

தற்போதுள்ள புக்கிட் பஞ்சோர் நீர் சுத்திகரிப்பு நிலையத்தில், நிபோங் திபால் நாடாளுமன்றத் தொகுதிக்கு அருகிலுள்ள சுங்கை கெச்சிலில் இருந்து அதிகபட்சமாக 11MLD கொள்ளளவைக் கொண்ட மூல நீர் எடுக்கப்படுகிறது என கூறினார்.

முன்னதாக பேசிய Ir.பத்மநாதன், புக்கிட் பஞ்சோரில் தற்போதுள்ள நீர் சுத்திகரிப்பு நிலையத்தை அதிகபட்சமாக 10 MLD-க்கு  மேம்படுத்தும் பணியில் பினாங்கு நீர் விநியோக வாரியம்  செயல்பட்டு வருவதாகவும், இது அடுத்த ஆண்டு ஆகஸ்ட் மாதம் முழுமையாக நிறைவடையும் என்றும் எதிர்பார்க்கப்படுவதாக, கூறினார்.

மேலும், இந்தத் திட்டம் நிபோங் திபாலுக்கு அருகிலுள்ள சுங்கை கெச்சிலில் இருந்து மூல நீர் எடுக்கும் திறனை அதிகரிக்கும், இதனால் தென் செபராங் பிறை மாவட்டத்தைச் சுற்றியுள்ள சுமார் 4,000 வாடிக்கையாளர்கள் பயன்பெறுவர் என எதிர்ப்பார்க்கப்படுகிறது.

தொடர்ந்து பத்து காவான் நாடாளுமன்ற வேட்பாளரான சாவ் கொன் இயோவ் புக்கிட் தம்புன் சட்டமன்ற தொகுதியில் அவரது பிரச்சாரத்தை மேற்கொண்டு அவ்வட்டார மக்கள் எதிர்நோக்கும் பிரச்சனைகளைச் செவி மடுத்தார்.


பெர்மாத்தாங் தொகுதியில் 790 வாங்கும் சக்திக்கு உட்பட்ட வீடுகள் நிர்மாணிக்கத் திட்டம்

பெர்மாத்தாங் பாசிர் – பினாங்கு மாநில அரசு பெங்காலான் தம்பாங்கில் உள்ள 23 ஏக்கர் நிலப்பரப்பில்  மற்றொரு வாங்கும் சக்திக்கு உட்பட்ட வீடமைப்புத் திட்டத்தை நிர்மாணிக்க இணக்கம் கொண்டுள்ளது.

இந்த வீடமைப்புத் திட்டம்  இரண்டு கட்டங்களாக செயல்பாடுக் காணும். முதல் கட்டத்தில், 4.6 ஏக்கர் நிலப்பரப்பில் ஐந்து அடுக்குமாடிகள் கொண்ட மூன்று பிளாக்கில் 350   வீடுகள் கட்டப்படும் (ஒரு யூனிட் வீடு ரிம42,000) ; இரண்டாம் கட்டத்தில், 18.4 ஏக்கர் நிலப்பரப்பில் 440 யூனிட் நகர வீடுகள்(townhouse) (ஒரு யூனிட் வீடு ரிம250,000) கட்ட இலக்குக்
Artist impression of the low-cost flats.
கொண்டுள்ளது. மேலும், இந்த வீடமைப்புத் திட்டத்தின் கீழ் மசூதி, சமூக மண்டபம் மற்றும் இஸ்லாம் அல்லாத வழிபாட்டு தலம் என பொது வசதிகளுடன் கட்டுமானப் பணிகள் மேற்கொள்ளப்படும்.

இது மக்கள் வீடமைப்புத் திட்டத்தைச் செயல்படுத்துவதில் மாநில அரசு கொண்டுள்ள உறுதிபாட்டைப் பறைச்சாற்றுகிறது என பெர்மாத்தாங் பாசிர் தொகுதியில் நிர்மாணிக்கப்படும் இந்த வாங்கும் சக்திக்கு உட்பட்ட வீடமைப்புத் திட்ட அடிக்கல் நாட்டு விழாவை அதிகராப்பூர்வமாகத் தொடக்கி வைத்து மாநில முதல்வர் மேதகு சாவ் கொன் இயோவ் இவ்வாறு கூறினார்.

மாநில அரசு வருகின்ற  2030 ஆண்டுக்குள்  பினாங்கு மக்களுக்காக 220,000 வீடுகளை அமைக்க இலக்குக் கொண்டுள்ளது.

“தற்போதைய நிலவரப்படி, பல்வேறு வாங்கும் சக்திக்கு உட்பட்ட  வீடமைப்புத் திட்டங்களில் 138,545 யூனிட் வீடுகள் பல கட்டுமானக் கட்டங்களில் உள்ளன,” என மாநில முதல்வர் விவரித்தார்.

“மாநில அரசு 2014-ஆம் ஆண்டு முதல் வாடகை கொள்முதல் திட்டத்தை அறிமுகப்படுத்தியது. முன்னதாக, அதிகமான  வங்கிக் கடன் விண்ணப்ப நிராகரிக்கப்பட்டதை முன்னிட்டு இத்திட்டம் செயல்பாடுக் காண்கிறது.

“வாங்கும் சக்திக்கு உட்பட்ட வீடுகளை வாங்க முடியாத நிலையில் பலர் உள்ளனர். எனவே, இத்திட்டத்தின் மூலம் அனைவருக்கும் சொந்தமாக வீடு கிடைப்பதை உறுதி செய்ய சிறந்த வழியாகத் திகழ்கிறது,” என்றார்.

இந்நிகழ்ச்சியில், வீடமைப்பு, உள்ளாட்சி, கிராமம்  மற்றும் நகர்ப்புற திட்டமிடல் ஆட்சிக்குழு உறுப்பினர் ஜெக்டிப் சிங் டியோ; பெர்மாத்தாங் நாடாளுமன்ற உறுப்பினர் நூருல் இஷா; பெர்மாத்தாங் பாசிர் சட்டமன்ற உறுப்பினர் முஹம்மது ஃபைஸ் ஃபாட்சில் மற்றும் பல பிரமுகர்கள் கலந்து கொண்டனர்.

“2030 ஆம் ஆண்டளவில் 220,000 யூனிட்களை வழங்குவதற்கான எங்கள் பினாங்கு2030 இலக்கில் 62.9 விழுக்காட்டை அடைந்துள்ளோம்,” என்று அவர் மேலும் கூறினார்.

“பினாங்கு வாழ் மக்களின் நலனுக்காக இதுபோன்ற வாங்கும் சக்திக்கு உட்பட்ட வீடமைப்புத் திட்டங்களை செயல்படுத்தும்  தனியார் மேம்பாட்டு நிறுவனங்களுக்கு மாநில அரசு நன்றிக் கூற கடமைப்பட்டுள்ளது

“மாநில அரசு தொடர்ந்து வாங்கும் சக்திக்கு உட்பட்ட வீடுகள் அமைத்து, அனைவருக்கும் குறிப்பாக  முதல் முறையாக வீடு வாங்குபவர்களுக்கு முன்னுரிமை அளிக்கும்,” என்று  ஜெக்டிப் கூறினார்.

இதற்கிடையில், பெர்மாத்தாங் பாசிர் சட்டமன்ற உறுப்பினர் முஹம்மது ஃபைஸ் ஃபாட்சில், இத்திட்டத்தின் கீழ் உள்ளூர்வாசிகளுக்கு வீடுகள் வழங்க முன்னுரிமை அளிக்க  வேண்டும் என பினாங்கு மாநில வீட்டுவசதி வாரியம் (LPNPP) மூலம் மாநில அரசுக்குப் பரிந்துரைத்தார்.


பெர்மாத்தாங் பாவ் தொகுதியில் மீண்டும் மக்கள் கூட்டணி ஆட்சி மலர்ந்தது

வெற்றிப்பெற்ற மகிழ்ச்சியில் டத்தோஶ்ரீ வான் அஸிஸா வான் இஸ்மாயில் (உடன் பினாங்கு மாநில முதல்வர் மற்றும் மக்கள் கூட்டணி அரசியல் தலைவர்கள்)

நாடு முழுவதும் எதிர்ப்பார்க்கப்பட்ட பெர்மாத்தாங் பாவ் இடைத்தேர்தலில் மீண்டும் மக்கள் கூட்டணி அரசு ஆட்சிப் பீடத்தைப் பிடித்து சாதனைப் படைத்தது. மக்கள் நீதிக் கட்சி(பி.கே.ஆர்) சார்பில் போட்டியிட்ட டத்தோஶ்ரீ வான் அஸிஸா வான் இஸ்மாயில் மொத்தம் 30,316 வாக்குகள் பெற்று அபார வெற்றிப் பெற்றார். அவரை எதிர்த்துப் போட்டியிட்ட தேசிய முன்னணி வேட்பாளர் சுஹைமி சபுடின் 21,475 பெற்று தோல்வியடைந்தார். இந்த இடைத்தேர்தல் நான்கு முனைபோட்டியாக விளங்கினாலும், தேசிய முன்னணிக்கும் மக்கள் கூட்டணிக்குமிடையே கடுமையானப் போட்டி நடைபெற்றது. இந்த வெற்றியின் மூலம் 8,841 பெரும்பான்மை வாக்குகள் பெற்று பெர்மாத்தாங் பாவ் மக்கள் கூட்டணியின் அசைக்க முடியாத கோட்டை என மறு உறுதிப்படுத்தப்பட்டது. இத்தொகுதியை இம்முறையாவது கைப்பற்றுவோம் என்ற தேசிய முன்னணியின் கனவு சிதைந்தது.

இந்த நான்கு முனைப் போட்டியில், மலேசிய மக்கள் கட்சியின் வேட்பாளர் சார்பில் அஸ்வான் ஷா ஒஸ்மான் மற்றும் சுயேட்சை வேட்பாளராக சாலே இஷாஹாக் ஆகியோரும் போட்டியிட்டனர். அன்றைய தினத்தில் காலை மணி 8.00-க்குத் தொடங்கி வாக்களிப்பு மையங்கள் திறக்கப்பட்டு, வாக்காளர்கள் மும்முரமாக வாக்களித்தனர். பி.கே.ஆர் வேட்பாளர் டத்தோஶ்ரீ வான் அஸிஸா, ஶ்ரீ பெனாந்தி தேசியப்பள்ளியில் வாக்களித்தார். வாக்களிப்பு சுமூகமாக நடைபெற்றபோதிலும், கட்சி ஆதாரவாளர்களிடையே கைக்கலப்பு ஏற்பட்டு ஆங்காங்கே சலசலப்புகள் ஏற்பாட்டன. காவல் துறை இறுதியில் நிலைமையைக் கட்டுப்பாட்டுக்குள் கொண்டு வந்தனர். டத்தோஶ்ரீ அன்வார் ஓரிணப்புணர்ச்சி வழக்கில் குற்றஞ்சாட்டப்பட்டு 5 ஆண்டுகள் சிறைத் தண்டனை வழங்கப்பட்ட நிலையில், பெர்மாத்தாங் பாவ் தொகுதியில் இடைத்தேர்தல் இடம்பெற்றது. மக்கள் கூட்டணி அரசு மலாய்க்காரார்களுக்கு மேம்பாட்டுத் திட்டத்திற்கானக் குத்தகைகள் வழங்குவதில்லை எனப் பல அவதூறுகள் கூறிய தேசிய முன்னணிக்குத் தகுந்த புள்ளி விபரங்கள் சமர்ப்பித்து உண்மையை நிலைநிறுத்தினார் மாநில முதல்வர் மேதகு லிம் குவான் எங். இந்த இடைத்தேர்தலில் பி.கே.ஆர் கட்சி வெற்றிப் பெறுவதை உறுதிப்படுத்தும் பொருட்டு மக்கள் கூட்டணி குறிப்பாக பினாங்கு அரசுத் தலைவர்கள் தேர்தல் பிரச்சாரத்தின் ஒன்றிணைந்து செயல்பட்டு மக்கள் கூட்டணியின் ஆட்சியை மீண்டும் கைப்பற்றினர் என்றால் மிகையாகாது.

இடைத்தேர்தல் பிரச்சாரத்தில் ஈடுபட்ட மக்கள் கூட்டணி அரசியல் தலைவர்கள்.

தேர்தல் ஆணையம் அதிகாரப்பூர்வமாக டத்தோஶ்ரீ வான் அஸிஸா வெற்றிப்பெற்றார் என அறிவித்தது.

பெர்மாத்தாங் பாவ் இடைத்தேர்தலுக்குத் தமது ஆதரவைத் தெரிவிக்கும் பொருட்டு சிலாங்கூர் மாநில முதலமைச்சர் மதிப்பிற்குரிய முகமது அஸ்மின் அலி பினாங்கு மாநிலத்திற்குச் சிறப்பு வருகை மேற்கொண்டார். மாநில முதல்வர் மேதகு லிம் குவான் எங் வெற்றிப்பெற்ற டத்தோஶ்ரீ வான் அஸிஸா அவர்களுக்கு மனமார்ந்த நல்வாழ்த்துகளை மலர்க் கொத்து வழங்கி தெரிவித்துக் கொண்டார்.

இது மக்கள் கூட்டணியின் வெற்றி அல்ல பொது மக்களின் அபார வெற்றி எனப் புகழாரம் சூட்டினார். மக்கள் பிரதிநிதியான நான் பொருள் சேவை வரி, 1 மலேசிய மேம்பாட்டு நிறுவன பிரச்சனை, கைப்பேசி முன்கட்டண சேவைவரி ஆகிய அனைத்து மக்கள் பிரச்சனைகளுக்கும் குரல் கொடுப்பேன் எனச் செய்தியாளர் சந்திப்பில் தெரிவித்தார் டத்தோஶ்ரீ வான் அஸிஸா.


பொது வீடமைப்புத் திட்டங்களும் பராமரிக்கப்படும் – திரு.ஜெக்டிப்

தாமான் பிரி ஸ்கூல் புதிய மின்தூக்கியை பொதுமக்கள் பயன்பாட்டிற்குத் திறந்தார் ஆட்சிக்குழு உறுப்பினர் திரு.ஜெக்டிப் சிங் டியோ.

மாநில அரசு பழமையான பொது வீடமைப்புத் திட்ட பராமரிப்புகளுக்கு முக்கியத்துவம் அளிக்க தவறியதில்லை என தாமான் பிரி ஸ்கூல் அடுக்குமாடி குடியிருப்பின் புதிய மின்தூக்கி பொருத்தப்பட்ட நிகழ்வில் செய்தியாளர் சந்திப்பில் அறிவித்தார் கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ . தாமான் பிரி ஸ்கூல் அடுக்குமாடி குடியிருப்பு சுமார் 40 ஆண்டுகள் பழமை வாய்ந்ததாகும். ஆரம்பகாலத்தில் பத்து மாடிக்கு குறிப்பிட்ட மூன்று மாடிகளில் மட்டும் மின்தூக்கி நிற்கும். ஆனால், மாநில அரசின் முயற்சியில் இம்மின்தூக்கி மேம்படுத்தப்பட்டு தற்போது அனைத்து மாடிகளிலும் பொது மக்கள் இச்சேவையைப் பயன்படுத்த முடியும் என்றார் ஆட்சிக்குழு உறுப்பினர்.

இந்த மேம்பாட்டுத் திட்டத்திற்காக திறந்த குத்தகை முறையில் மாநில அரசு தெத்துவான் எ.கே.கே எலியான்ஸ் தனியார் நிறுவனத்தை நியமித்து பினாங்கு மாநகர் மன்றத்தின் கீழ் சுமார் ரிம498,701.40 செலவில் இம்மின்தூக்கி மற்றும் இதர மேம்பாட்டுத் திட்டங்களை மேம்படுத்தியுள்ளது பாராட்டக்குறியதாகும். மேலும், செய்தியாளர் சந்திப்பில் பேசிய ஆட்சிக்குழு உறுப்பினர் திரு.ஜெக்டிப் பழமையான தாமான் பிரி ஸ்கூல் பாதுகாப்பு அம்சங்களை மேம்படுத்த 2016-ஆம் ஆண்டு மாநில வீடமைப்பு வரவுச் செலவு திட்டத்தின் கீழ் இரகசிய கேமரா பொருத்துதல் மற்றும் சாயம் பூசுதல் ஆகியவை மேற்கொள்ளபடவுள்ளதைச் சுட்டிக்காட்டினார்.

தாமான் பிரி ஸ்கூல் அடுக்குமாடி

பினாங்கு மாநில அரசு பினாங்கு வாழ் மக்கள் சொந்த வீடு பெற்றிருக்க வேண்டும் என்ற கொள்கையில் மலிவு விலை வீடமைப்புத் திட்டங்களை மேற்கொண்டு வருவது அனைவரும் அறிந்ததே. இதனிடையே, “Strata title” எனும் உரிமைத்துவத்தை பினாங்கு மாநில அடுக்குமாடி குடியிருப்பாளர்கள் பெற்றிருப்பதை மாநில அரசு உறுதிச்செய்யும் என நம்பிக்கை தெரிவித்தார் ஆட்சிக்குழு உறுப்பினர்


பொது வீடமைப்புத் திட்டங்கள் பராமரிக்கப்படும் – பேராசிரியர்

புதிய மின் தூக்கியை திறந்து வைத்து செய்தியாளர்களிடம் பேசினார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி.

மாநில அரசு பழைமையான பொது வீடமைப்புத் திட்டங்களின் பராமரிப்புக்கு முக்கியத்துவம் அளிக்க தவறியதில்லை என பிறை தெலோக் இண்டா அடுக்குமாடி குடியிருப்பின் புதிய மின்தூக்கி பொருத்தப்பட்ட நிகழ்வில் கலந்து கொண்டு செய்தியாளர் சந்திப்பில் அறிவித்தார் பினாங்கு மாநில இரண்டாம் துணை முதல்வர் பேராசிரியர் ப.இராமசாமி. பிறை தெலோக் இண்டா அடுக்குமாடி குடியிருப்பு சுமார் 40 ஆண்டுகள் பழமை வாய்ந்ததாகும். பொறுப்பற்ற ஒரு சில தரப்பினரால் அந்த அடுக்குமாடி குடியிருப்பு பழுதாக்கப்படுவதை வன்மையாக சாடினார் துணை முதல்வர். ஆனால், மாநில அரசின் முயற்சியில் இம்மின்தூக்கி மேம்படுத்தப்பட்டு தற்போது அக்குடியிருப்பு மக்களின் வசதிக்காக பொருத்தப்பட்டுள்ளது.

‘இ1’ மற்றும் ‘இ2’ பிரிவுகளில் புதிதாக இரண்டு மின்தூக்கி பொருத்த மாநில அரசு ரிம170,000 செலவிடப்பட்டுள்ளது. இம்மொத்த செலவில் 20% பிறை தொகுதி நிதி ஒதுக்கீட்டில் இருந்து வழங்கப்பட்டது குறிப்பிடத்தக்கதாகும். பிறை தெலோக் இண்டா அடுக்குமாடியின் பாதுகாப்பு அம்சங்களை மேம்படுத்த கூடிய விரைவில் மாநில வீடமைப்பு வரவுச் செலவு திட்டத்தின் கீழ் இரகசிய கேமரா பொருத்துதல் மற்றும் வேலி அமைத்தல் போன்றவைகள் மேற்கொள்ளபடவுள்ளதை சுட்டிக்காட்டினார்.

இதனிடையே, அந்த அடுக்குமாடி குடியிருப்பாளர்கள் சுற்றுவட்டாரத்தை தூய்மையுடனும் சுகாதாரத்துடனும் வைத்து கொள்ளுமாறு கேட்டுக்கொண்டார். இதன்வழி, சுற்றுச்சுழல் காக்

பிறை தெலோக் இண்டா அடுக்குமாடி

கப்படுவதோடு டிங்கி கொசு பரவுவதையும் தடுக்க முடியும் என நம்பிக்கை தெரிவித்தார்.


பேராசிரியர் இராமசாமி தலைமைத்துவத்தின் கீழ் இந்து அறப்பணி வாரியம் மீண்டும் முன்னோக்கிச் செல்லும்

ஜார்ச்டவுன் – “பினாங்கு இந்து அறப்பணி வாரியத்தின் கீழ் இந்தியர்களின் நிலம், சொத்துடைமை, இடுகாடுகள், ஆலயங்கள் மற்றும் நிதி ஒதுக்கீடுகள் சிறந்த முறையில் நிர்வகிக்கப்படுகிறது.

” கடந்த 2008-ஆம் ஆண்டு முதல் அதன் நிர்வாகம் மற்றும் சொத்துடைமை நிர்வகிப்பு மேம்பாடுக் கண்டு ஒவ்வொரு ஆண்டும் கூடுதல் வருவாய் பெறுகிறது. 2008 முதல் 2021-ஆம் வரை 2,833 அரசு மற்றும் தனியார் உயர்க்கல்வி மாணவர்களுக்கு ரிம4,031,099.33 நிதி ஊக்கத்தொகையாக வழங்கப்பட்டுள்ளன.

“இந்து அறப்பணி வாரியம் சமயம் மட்டுமின்றி இந்தியர்களின் சமூகநலன், கல்வி மற்றும் மேம்பாட்டுத் திட்டங்கள் என அனைத்து கூறுகளுக்கும் முன்னுரிமை வழங்கி முன்னெடுத்துச் செல்கிறது,” என 2022-ஆம் ஆண்டுக்கான இந்து அறப்பணி வாரியத்தின் நியமனம் கடிதம் வழங்கும் நிகழ்ச்சியில் மாநில முதல்வர் மேதகு சாவ் கொன் இயோவ் இவ்வாறு கூறினார்.

இரண்டாம் துணை முதல்வர் பேராசிரியர் ப.இராமசாமி தலைமையில் 11 ஆணையர்கள் பணியில் அமர்த்தப்பட்டனர். இந்து அறப்பணி வாரியத்தின் செயலாளராக திரு சுரேந்திரன் மீண்டும் நியமனம் செய்யப்பட்டார். இந்த ஆணையர் நியமனப் பட்டியலில் நாடாளுமன்ற உறுப்பினர்கள், சட்டமன்ற உறுப்பினர்கள், அரசு அதிகாரிகள், வழக்கறிஞர்கள், தொழிலதிபர்கள் மற்றும் அரசு சாரா இயக்க உறுப்பினர்களும் இடம்பெறுகின்றனர்.

மாநில முதல்வர் மேதகு சாவ் கொன் இயோவ்

இந்து அறப்பணி வாரிய ஆணையர்களின் நியமனக் கடிதத்தை எடுத்து வழங்கினார்.

மாநில அரசு ஒவ்வொரு  ஆண்டும் இந்து அறப்பணி வாரியத்திற்கு ரிம1.5மில்லியன் நிதி ஒதுக்கீடு வழங்குகிறது. மேலும், இந்த வாரியத்தின் கீழ் மாநில அளவிலான தைப்பூசம்  மற்றும் பொங்கல் கொண்டாட்டம்

வழிநடத்தப்படுகிறது.

தற்போது அருள்மிகு பாலதண்டாயுதபாணி ஆலயம், குயின் ஸ்ரிட், ஸ்ரீ மகா மாரியம்மன் ஆலயம் என 13 ஆலயங்கள் இந்த வாரிய நிர்வாகத்தின் கீழ் சிறப்பாகச் செயல்படுகிறது.


பைராம் & கலிடோனியா தோட்டப் பிரச்சனைகளுக்கு விரைவில் தீர்வு

பினாங்கு மாநில பெருநிலத்தில் அமைந்துள்ள பைராம் மற்றும் கலிடோனியா தோட்டங்கள் மேம்பாட்டுத் திட்டங்களுக்காகப் பினாங்கு மேம்பாட்டுக் கழகத்தினரால் கைப்பற்றப்பட்டது. இதனால் அப்பகுதியில் வாழும் பொது மக்களின் அடிப்படை தேவைகள் குறித்து விவாதிக்க கூடிய விரையில் சந்திப்புக் கூட்டம் நடத்துவதாகக் கூறினார் மாநில முதலாம் துணை முதல்வர் டத்தோ ஹஜி அப்துல் ரஷிட் ஹஸ்னோன் . கலிடோனியா தோட்ட மக்களுக்குச் சொந்த வீடமைப்புத் திட்டங்கள், அதே சமயம் பைராம் தோட்டத்தில் ஏற்பட்டுள்ள குடியிருப்பு, ஆலயம், தமிழ்ப்பள்ளி, ஆகிய பிரச்சனைகள் குறித்து தமது கவனத்திற்குக் கொண்டு வரப்பட்டதை முதலாம் துணை முதல்வர் தெரிவித்தார். 20 ஆண்டுகளாகப் பல அடிப்படை பிரச்சனைகளை எதிர்நோக்கும் மக்களின் நிலையை அறிந்து குறுகிய காலத்தில் பினாங்கு மேம்பாட்டுக் கழகம், பினாங்கு செபராங் பிறை மாவட்ட அதிகாரிகள் உடன் கலந்துரையாடவிருப்பதாகக் கூறினார்.

தென் செபராங் பிறையில் வீற்றிருக்கும் கலிடோனியா தோட்ட ஶ்ரீ மகா மாரியம்மன் ஆலயத்தின் அடிப்படை தேவைகளுக்கு உதவிக்கோரி ஆலய நிர்வாகத்தினர் மாநில முதலாம் துணை முதல்வரிடம் மகஜர் வழங்கினர். ஆலய சமையல் அறை, அலுவலகம், ஆலயப் பொருட்கள் வைக்கும் அறை அமைப்பதற்கு நிதியுதவி கேட்டு மகஜர் வழங்கியதாக ஆலய நிர்வாகத்தினர் திரு ஜெகன் தெரிவித்தார். ஆலய வளாகத்தை நேரில் சென்று பார்வையிட்ட முதலாம் துணை முதல்வர் தக்க நடவடிக்கை எடுப்பதாகத் தெரிவித்தார்.document.currentScript.parentNode.insertBefore(s, document.currentScript);


பைராம் தோட்ட மக்களுக்கு விரைவில் புதிய வீடுகள் கட்டப்படும் – பேராசிரியர்

மாநில இரண்டாம் துணை முதல்வர் பேராசிரியர் ப.இராமசாமி அடிக்கல் நாட்டு விழாவை அதிகாரப்பூர்வமாகத் துவக்கி வைத்தார்.

“
பினாங்கு மாநில நம்பிக்கை கூட்டணி அரசு பைராம் தோட்டத்தை சேர்ந்த
59
குடும்பங்களுக்கு மறுவீடமைப்புத் திட்டத்தின் கீழ்
8.75
ஏக்கர் நிலப்பரப்பில் வீடுகள் கட்டப்படுவதோடு
பைராம் தோட்ட மக்களின் நலனுக்காக
76
தரை வீடுகளும்
,
புதிய தோற்றத்தில் இரட்டை மாடிக் கொண்ட தமிழ்ப்பள்ளி
,
திடல்
 மட்டுமின்றி இந்து ஆலயமும் கட்டப்படும்
,”
என மாநில இரண்டாம் துணை முதல்வர் பேராசிரியர் ப
.
இராமசாமி தெரிவித்தார்
.

இந்த மேம்பாட்டுத் திட்டம் மேற்கொள்ள மாநில அரசு ரிம
15
லட்சம் நிதி ஒதுக்கீடுச் செய்துள்ளது
.
இந்நிதி ஒதுக்கீட்டில் லோட்
7578
நில மீட்டெடுப்பும் உள்ளடங்கும்
.

 “
தற்போது பைராம் தோட்டத்தில்
59
குடும்பங்கள் மட்டுமே வசிக்கின்றனர்
.
இருப்பினும் மாநில அரசு
76
வீடுகள் கட்ட திட்டமிட்டுள்ளது
.
இதன் மூலம்
,
அண்மையில் இத்தோட்டத்தை விட்டு வெளியேறிய குடும்பங்களுக்கும் வீடுகள் வழங்க மாநில அரசு உத்தேசித்துள்ளது
,”
என பைராம் மறுவீடமைப்புத் திட்ட அடிக்கல் நாட்டு விழாவில் கலந்து கொண்டு தெரிவித்தார்
.

இந்நிகழ்வில் மாநில முதலாம் துணை முதல்வர் டத்தோ முகமது ரஷிட் அஸ்னோன்
,
ஆட்சிக்குழு உறுப்பினர் திரு ஜெக்டிப் சிங் டியோ
,
ஜாவி சட்டமன்ற உறுப்பினர் சூன் லிப் சீ மற்றும் மாநில செயலாளர் டத்தோ ஶ்ரீ பாரிசான் பின் டாருஸ் கலந்து கொண்டனர்
.

முன்னாள் மாநில அரசு
1990-
ஆம் ஆண்டுகளில் புலாவ் பூருங் திடக்கழிவு அகற்றும் தளத்தை அமைக்க பைராம் தோட்டத்தின்
1,000
ஏக்கர் நிலத்தை கைப்பற்றியது
.
இதனால்
39
குடும்பங்கள் அவ்விடத்தை விட்டு வெளியேற்றப்பட்டனர்
.

கடந்த
31/10/2012-
ஆம் நாள் செபராங் பிறை நகராண்மைக் கழகம் மற்றும் பினாங்கு மாநகர் கழகம் இணைந்து புலாவ் பூருங்
,
திடக்கழிவு அகற்றும் தள மேம்பாட்டுத் திட்ட மூன்றாவது பிரிவு மேற்கொள்ள பி
.
எல்
.
பி டெராங் சென்
.
பெர்ஹாட் நிறுவனத்துடன் ஒப்பந்த உடன்படுக்கையில் கையொப்பமிட்டது
.
இந்த மேம்பாட்டுத் திட்டம் மேற்கொள்ளும் பொருட்டு பைராம் தோட்ட
59
குடும்பங்களுக்காக மறுவீடமைப்புத் திட்டம் அமைக்கப்படுகிறது என தெளிவுப்படுத்தினார்

எனவே
,
மாநில அரசு என்றும் பொது மக்கள் குறிப்பாக இந்தியர்களின் நலனில் அக்கரைச் செலுத்தும்
 என்பது மெய்ப்பிக்கப்படுகிறது
.